title: Philip Labonte

text: Phil Labonte aloitti uransa 1990-luvun alussa Perpetual Doom-nimisessä death metal-bändissä. Yhtye julkaisi demon vuonna 1995. Labonte liittyi Shadows Fall nimisen bändin laulajaksi vuonna 1997. Myöhemmin samana vuonna labontea pyydettiin jättämään bändi. Albumi Somber Eyes to the Sky jäi hänen ainoaksi albumiksi hänen ollessa bändissä.


title: Philip Labonte

text: Vuonna 1998 Labonte perusti All That Remainsin Oli Herbertin kanssa, jonka piti olla alun perin sivuprojekti, mutta Labonte on keskittynyt siihen enemmän vaikuttavana ainoana projektina. Yhtye on julkaissut kuusi studioalbumia ja yhden livealbumin. All That Remainsia pidetään yhtenä vaikuttavana New Wave of American Heavy Metal-bändeistä.


title: Philip Labonte

text:
Labonte on myös vaikuttanut Killswitch Engage-nimisessä bändissä. Hän laulaa mukana yhtyeen Alive or Just Breathing-albumilla kappaleissa "Self Revolution" ja "To the Sons of Man". Kun Killswitch Engagen vokalisti jesse Leach jätti bändin, Labonte oli hakenut paikkaa laulajaksi, mutta yhtye valitsi Howard Jonesin. Yhtye oli sanonut hänelle, että hän olisi ollut toinen valinta laulajaksi.
Vuonna 2004 Labonte oli myös mukana Killswitch Engagen The End of Heartache-levyllä laulamassa. Hän laulaa kappaleissa "Hope is..." ja "Irreversal" yhdessä Howard Jonesin ja Jesse Leachin kanssa. Vuonna 2010 Phil Labonte esiintyi Killswitch Engagen laulajana, koska Howard Jones ei pystynyt esiintymään silloin.
Vuonna 2011, kun Howard Jones jätti Killswitchin, huhut liikkui, että Labonte korvaa Howard Jonesin, mutta Labonte sanoi, että hän ei ole bändin uusi laulaja.


title: Mohamed Ali

text: Mohamed Ali Reda (s. 19. helmikuuta 1975 Kairo) on egyptiläinen nyrkkeilijä, joka voitti olympiahopeaa yli 91 kg:n sarjassa vuoden 2004 kesäkisoissa.


title: Mohamed Ali

text: Ali voitti Carlos Takamin, Jaroslavas Jakston ja sensaatiomaisesti myös Michel López Núñezin, mutta joutui loukkaannuttuaan luovuttamaan loppuottelun.


title: Mohamed Ali

text: Vuoden 2003 Pan-Afrikan kisoissa Ali hävisi finaalissa Gbenga Oluokunille.


title: Ruusuinen elämäni

text: Ruusuinen elämäni ("Ma vie en rose") on vuonna 1997 valmistunut Alain Berlinerin ohjaama belgialainen elokuva. Se kertoo 7-vuotiaan Ludovicin ja hänen perheensä kohtaamasta sukupuoli-identiteetin ristiriidasta – Ludovic on syntynyt pojaksi, mutta on vakuuttunut että hänen kuuluisi olla tyttö. Kun suvaitsemattoman lähiön ennakkoluulot kohoavat, vanhempien täytyy oppia hyväksymään lapsensa poikkeava identiteetti.


title: Ruusuinen elämäni

text: Elokuva palkittiin vuonna 1997 Karlovy Varyn elokuvajuhlilla pääpalkinnolla Kristallipallolla, ja se sai vuonna 1998 parhaan vieraskielisen elokuvan Golden Globe -palkinnon.


title: Malawin aluejako

text: Malawin tasavalta jakautuu kolmeen alueeseen, jotka ovat pohjoinen, keskinen ja eteläinen alue. Alueet jakautuvat 28 piirikuntaan. Lisäksi neljää suurinta kaupunkia (Mzuzu, Lilongwe, Zomba, Blantyre) tarkastellaan useissa tilastoissa merkityksensä vuoksi piirikunnan tavoin. Piirikunnat jakautuvat noin 360 paikallistason yksikköön. Piirikunnat ovat alueittain ja kartan numerojärjestyksessä seuraavat:


title: Bad Laasphe

text: Bad Laasphe [] on kaupunki Saksassa Nordrhein-Westfalenin osavaltion Arnsbergin hallintopiirissä ja Siegen-Wittgensteinin piirikunnassa. Asukkaita Bad Laasphessa oli 31. joulukuuta 2008 14 687, joista naisia oli 7 434 ja miehiä 7 253. Kaupungin pinta-ala on 135,76 km² ja väestötiheys 108 as./km² (31.12.2008). Bad Laasphen pormestari on Torsten Spillmann.


title: Bad Laasphe

text: Bad Laasphen naapurikunnat ja -kaupungit ovat Netphen lännessä, Bad Berleburg ja Erndtebrück pohjoisessa, Biedenkopf idässä, Breidenbach kaakossa ja Dietzhölztal etelässä. Kolme viimeisinä mainittua kuuluvat Hessenin osavaltioon. Bad Laasphesta on matkaa Marburgiin noin 25 kilometriä ja Siegeniin noin 30 kilometriä.


title: Bad Laasphe

text: Bad Laasphessa toimii kaksi peruskoulua (), kaksi lukiota (), Realschule sekä Lachsbach-Schule.


title: Bad Laasphe

text: Bad Laasphen ystävyyskaupunkeja ovat Chateauneuf sur Loire Ranskassa (vuodesta 1991), Tamworth Englannissa (vuodesta 1980) ja Löwenberg Brandenburgin osavaltiossa (vuodesta 1990).


title: Bad Laasphe

text: Bad Laasphen kaupunki muodostuu 20 kaupunginosasta ():


title: Cherie

text: Cyndi Almouzni (s. 10. lokakuuta 1984 Marseille) on ranskalainen laulaja, joka tuli tunnetuksi kappaleistaan ”Betcha Neva” ja ”I’m Ready”. Hänen singlensä ”Betcha Neva” kuului myös animaatioelokuvassa "", jossa hän itse esitti kappaleen elokuvan aikana. Lisäksi Cherien kappale ”I’m Ready” albumilta "Cherie" ylsi parhaimmillaan Billboardin Hot Dance Club Play -listalla sijalle yksi vuonna 2004.


title: Skold vs. KMFDM

text: Skold vs. KMFDM on Yhdysvalloissa loppuvuodesta 2008 perustettu yhtye. Yhtyeen jäsenet ovat KMFDM:n ja Marilyn Mansonin entinen jäsen Tim Skold ja KMFDM:n laulaja Sascha Konietzko.


title: Skold vs. KMFDM

text: Yhtyeen ensimmäinen albumi ilmestyi huhtikuussa 2009.


title: Hilse II

text: Hilse II on vuonna 1979 levytetty neljän yhtyeen, Vandaalien, Hurskaan, Tinnerin ja S. I. G:in, yhteisalbumi. Osa kappaleista on julkaistu "Hilselp":n CD-version bonuskappaleina.


title: Hilse II

text:
A-puoli
B-puoli


title: Hilse II

text: Vandaalit:


title: Hilse II

text: Hurskas:


title: Hilse II

text: Tinneri:


title: Hilse II

text: S.I.G.:


title: Hankuri

text: Hankuri on kylä Punkalaitumella Murroharjuntien varrella, noin viisi kilometriä Punkalaitumen keskustasta valtatie 2:n suuntaan.


title: Hankuri

text: Hankuri on paikallisesti tunnettu matkailuyritys Kokkon kodasta, joka on juhlien ja pitotapahtumien järjestyspaikka. Hankurissa on myös toinen pitotapahtumien järjestyspaikka ja museo, 200 vuotta vanha Myllypirtti luonnonkauniilla koskipaikalla Punkalaitumenjoen rantatörmällä. Remu Aaltonen ja Hurriganes on jo usean vuoden ajan esiintynyt Myllypirtillä kesäisin, yleensä heinäkuussa.


title: Hankuri

text: Hankurin alueeseen voidaan laskea myös Porttikallio. Porttikallio on paikallinen hiihto -ja kuntoilukeskus. Alueella on kymmeniä kilometrejä valaistuja hiihto ja lenkkipolkuja. Viime aikoina alueen suosio on ollut laskussa ja kävijämäärä on vähentynyt.


title: Manfred Mann

text: Manfred Mann oli vuosina 1962–1969 toiminut englantilainen beat-, rhythm and blues- ja pop-yhtye. Yhtyeen perusti kosketinsoittaja Manfred Lubowitz, joka käytti muusikkona nimeä Manfred Mann.


title: Manfred Mann

text: Yhtyeen huippukautta olivat vuodet 1964–1969. Yhtye hajosi musiikillisista syistä vuonna 1969, ja sitä seurasi lyhytaikainen Manfred Mann Chapter Three, jonka jälkeen syntyi menestyksekäs Manfred Mann's Earth Band.


title: Manfred Mann

text: Etelä-Afrikassa syntynyt Manfred Lubowitz aloitti soittamisensa sukunsa pianolla 9-vuotiaana. Jo 14-vuotiaana tuli jazzista osa hänen elämäänsä. Manfredilla oli esiintymisiä niin koulujen tanssiaisissa kuin kahviloissakin. Maansa Apartheid-politiikkaan tympääntyneenä hän hankki työluvan Englannista, jonne matkusti vuonna 1961.


title: Manfred Mann

text: Britteinsaarilla Manfred ja hänen tapaamansa rumpali Mike Hugg muodostivat kahden muun soittajan kanssa nelihenkisen jazz-kvartetin, joka sai nimekseen Mann-Hugg Blue Brothers. Basistin työt hoiti Dave Richmond ja kitaristin tehtävät Mike Vickers. Yhtye herätti huomiota Lontoon kuuluisalla Marquee-klubilla. Laulusolistikseen he palkkasivat Paul Jonesin, jonka into ja kyky laulaa monipuolista rhytm and bluesia vakuutti kuuntelijat miehen kyvyistä. Managerinsa Kenneth Pittin johdolla yhtye suoritti vierailuja ja koe-esiintymisiä eri levy-yhtiöissä kuten EMIllä ja Deccalla. HMV Recordsin kanssa yhtye allekirjoitti levytyssopimuksen ja tuottaja John Burgesin pyynnöstä bändin nimi vaihtui Manfred Manniksi.


title: Manfred Mann

text: Vuonna 1963 levytetty instumentaaliversio "Why Should We Not" julkaistiin singlenä, mutta sen herättämä huomio jäi vaatimattomaksi. Sen seuraaja "Cock-A-Hop" sisälsi lauluosuuden, mutta myös sen menestys oli vähäinen. Alkuvuodesta 1964 ilmestynyt "5-4-3-2-1" edusti tyyliltään melodisesti tarttuvaa pop-musiikkia, jolla ei ollut paljonkaan tekemistä Manfred Mannin alkuperäisen jazzahtavan poljennon kanssa. Tämä seikka ei miellyttänyt jazz-basisti Richmondia, joka jätti paikkansa orkesterissa. Hänen tehtävänsä otti hoitaakseen Tom McGuinness.


title: Manfred Mann

text: "5-4-3-2-1" menestyi kotimaassaan kohoten listalla viidenneksi. Kappaleen suosiota siivitti se, että se soi myös television suositun nuorten ohjelman Ready Steady Go:n tunnuksena. Se huomioitiin myös muualla Euroopassa. Manfred Mann jatkoi nousuaan muiden menestyneiden artistien joukkoon levyttämällä singlen "Do Wah Diddy Diddy". Englannissa se nousi elokuussa ykköseksi ja teki saman tempun Yhdysvalloissa myöhemmin syksyn aikana. Myös Suomessa kappaleen menestys oli suuri ja sen tarttuvaa kertosäettä toisteltiin kaikkialla. "Sha La La" jatkoi listamenestystä vielä saman vuoden aikana Englannissa. Seuraavan vuoden aikana Manfred Mannin suosio jatkui. Singlet "Come Tomorrow" ja "If You Gotta Now, Go Now" pitivät yllä listamenestystä. Jälkimmäinen laulu oli lähtöisin Bob Dylanin kynästä. Manfred Mann konsertoi maaliskuussa 1965 Tampereella ja Helsingissä.


title: Manfred Mann

text: Kitaristi Mike Vickers erosi Manfred Mannista loppuvuonna 1965. Vickers oli multi-instrumentalisti, joka hallitsi kitaran ohella mm. saksofonin ja ksylofonin soiton sekä joka halusi keskittyä vaativampiin tehtäviin sovittajana ja orkesterinjohtajana. Hänen tilalleen astui Jack Bruce John Mayall Bluesbreakers -yhtyeen riveistä. Keväällä 1966 julkaistu single "Pretty Flamingo", josta amerikkalainen Tommy Vann oli aiemmin tehnyt oman versionsa, nosti Manfred Mannin brittilistojen ykköspaikalle. Samalla kappale jäi sen laulusolistina toimineen Paul Jonesin viimeiseksi hitiksi Manfred Mannin riveissä, sillä hän erosi kokoonpanosta heinäkuussa 1966 ryhtyen soolouralle.


title: Manfred Mann

text: Jonesin lähdön myötä yhtyeen sisällä alkoi kuohua. Kun myös Jack Bruce päätti erota ja perustaa Eric Claptonin ja Ginger Bakerin kanssa Creamin, näytti Manfred Mann olevan lopullisen hajoamisen partaalla. Kaiken lisäksi EMI:n alaisuudessa toimiva levy-yhtiö HMV uskoi Paul Jonesin soolouraan niin paljon, että teki levytyssopimuksen hänen kanssaan purkaen Manfred Mannin kanssa tehdyn aiemman sopimuksen. Keulakuvansa menettäneeseen yhtyeeseen ei enää uskottu.


title: Manfred Mann

text: Manfred Mannin pelastukseksi lienee koitunut Band of Angelsin vokalisti Mike D'Abo, joka astui Paul Jonesin tilalle. Suosittua Jonesia ei ollut helppo korvata, mutta D'Abo onnistui vaikeassa tehtävässään hyvin yllättäen osaamisellaan myös musiikkikriitikot. Hän lauloi uuden kokoonpanon seuraavat singlet "Just like a Woman" ja "Semi-Detached Suburban Mr. James", jotka nousivat molemmat brittien Top-teniin. Jack Brucen paikan täytti Klaus Voormann ja levymerkiksi tuli levy-yhtiö Fontana.


title: Manfred Mann

text: "Ha Ha Said the Clown" jäi Manfred Mannin ainoaksi hitiksi vuonna 1967. Yhtyeen siirtyessä hieman jazzahtavampiin kappaleisiin oli yleisön reaktio kielteinen. Seuraavan vuoden alussa yhtye sai maistaa menestystä oikein kunnolla. He valitsivat jälleen kerran laulun Bob Dylanin tuotannosta levyttäen tammikuussa 1968 singlen "Mighty Quinn". Kappale ei yltänyt ykköseksi vain kotimaassaan, vaan teki saman mm. Saksassa, Ruotsissa sekä Norjassa ja päätyi vielä Yhdysvalloissakin Billboardin kymmenen myydyimmän singlen joukkoon. Kaikkiaan "Mighty Quinn" ylitti kahden miljoonan myydyn levyn rajan. Sitä seurasi loppukesästä vielä toinen hitti, joka oli saanut nimekseen "My Name is Jack". Samana vuonna julkaistu albumi "Mighty Garvey!" myi huonosti ja jäi yhtyeen viimeiseksi albumiksi.


title: Manfred Mann

text: Vuonna 1969 Manfred Mann hajosi. Singlet "Fox on the Run" ja "Ragamuffin Man" jatkoivat heidän hittisarjaansa, mutta perustajajäsenet Manfred ja Hugg olivat kyllästyneitä yhtyeen musiikkiin haluten takaisin jazzin pariin. Mike D'Abo puolestaan siirtyi teatteriin ja hänet nähtiin Herodeksena menestysmusikaali Jesus Christ Superstarissa. Hän sävelsi myös kappaleita muille artisteille.


title: Manfred Mann

text: Myöhemmin 1970-luvulla orkesterin jäsenistä muotoutui peräti kaksi suosittua kokoonpanoa: Manfred Mann's Earth Band sekä McGuinness Flint.


title: Walker

text: Walker viittaa muun muassa seuraaviin:Nimi on alkuperältään englanninkielinen sukunimi. Tunnettuja Walker-nimisiä henkilöitä:


title: N,N-dimetyylianiliini

text: N,N-dimetyylianiliini eli N,N-dimetyylifenyyliamiini (CHN) on aromaattinen amiini ja aniliinin johdannainen. Ainetta käytetään kemianteollisuudessa liuottimena ja kemiallisessa synteesissä.


title: N,N-dimetyylianiliini

text: Huoneenlämpötilassa N,N-dimetyylianiliini on kellertävän väristä nestettä. Aine reagoi herkästi vahvojen hapettimien kanssa. N,N-dimetyylianiliini on palavaa ja palamisessa syntyy muun muassa typen oksideja.


title: N,N-dimetyylianiliini

text: N,N-dimetyylianiliinia voidaan valmistaa aniliinista ja metanolista happaman katalyytin läsnä ollessa. Rikkihappo, suolahappo, vetybromidi ja vetyjodidi ovat tehokkaimmat katalyytit.


title: N,N-dimetyylianiliini

text: N,N-dimetyyliamiinia käytetään liuottimena, alkylaatioreaktioissa ja reaktioiden vakauttajana. Sitä käytetään vanilliinin ja väriaineiden kuten metyylivioletin valmistuksessa. N,N-dimetyylianiliinia käytetään myös valmistettaessa asetofenoneja, kuten 4,4’-bis(dimetyyliamino)bentsofenonia eli Michlerin ketonia, ja hydroksiasetofenoneja.


title: N,N-dimetyylianiliini

text: Nieltynä aine aiheuttaa myrkytystilan, jonka oireita ovat ihon sinistyminen, huonovointisuus, aistiharhat ja vakavimmissa tilanteissa tajuttomuus. Aine voi nieltynä kulkeutua keuhkoihin ja aiheuttaa keuhkotulehduksen. Aineelle altistuminen voi johtaa methemoglobiinin määrän lisääntymiseen veressä. N,N-dianiliini voi pitkäaikaisen ihokosketuksen seurauksena saada aikaan tulehduksen.


title: Manfred Mann (muusikko)

text: Manfred Mann (oik. Manfred Sepse Lubowitz, s. 21. lokakuuta 1940 Johannesburg, Etelä-Afrikka) on kosketinsoittaja, joka perusti yhtyeet Manfred Mann ja Manfred Mann's Earth Band.


title: Manfred Mann (muusikko)

text: Lubowitz opiskeli musiikkia ja aloitti uransa Etelä-Afrikassa, mutta muutti 1961 Britanniaan, koska vastusti kotimaansa apartheidia. Hän kirjoitti brittiläiseen jazzlehteen nimimerkillä Manfred Manne, mutta pian nimi lyheni muotoon Manfred Mann. Hän tutustui kosketinsoittaja ja rumpali Mike Huggiin, jonka kanssa hän perusti 1962 yhtyeen blues-jazzyhtyeen Mann Hugg Blues Brothers. Yhtye teki 1963 levytyssopimuksen EMIn kanssa ja muutti nimensa Manfred Manniksi. Yhtye hajosi 1969, mutta Manfred Mann ja Mike Hugg perustivat saman tien kokeellisen jazz-rockyhtyeen Manfred Mann Chapter Three. Lyhytikäinen yhtye ehti julkaista kaksi albumia. 1971 syntyi Manfred Mann's Earth Band, joka on yhä elossa ja levyttää. Hän on julkaissut myös omia levyjä nimellä Manfred Mann's Plain Music.


title: Hans Edmund Wolters

text: Hans Edmund Wolters (11. helmikuuta 1915 Duisburg – 22. joulukuuta 1991) oli saksalainen lintutieteilijä.


title: Hans Edmund Wolters

text: Wolters vietti lapsuutensa Geilenkirchenissä. Toisen maailmansodan jälkeen hän toimi opettajana, kunnes vuonna 1960 sai viran Bonnin Alexander Koenigin eläintieteellisestä tutkimuslaitoksesta ja museosta, jossa hän toimi vapaaehtoisena lintutieteen osastolla. Vuonna 1966 Wolters nimitettiin lintuosaston kuraattoriksi ja myöhemmin ylikuraattoriksi. 1973 hänet nimitettiin lintutieteen osaston johtajaksi professori Günther Niethammerin kuoltua. Vuosina 1974–1979 Wolters toimitti Alexander Koenig Instituten julkaisuja "Bonner zoologisce Beiträge" ja "Bonner zoologische Monographien". Jäätyään eläkkeelle 1980 Wolters jatkoi lintuosaston avustajana.


title: Hans Edmund Wolters

text: Woltersin ensisijainen tutkimusala oli lintujen luokittelu eli taksonomia. Hän tutki pääasiassa varpuslintuja ja etenkin loistopeippojen ("Estrildidae"), kutojien ("Ploceidae") ja medestäjien ("Nectariniidae") heimoja. Hänen pääteoksensa oli vuosina 1975–1982 kirjoitettu "Die Vogelarten der Erde". 1983 hän julkaisi teoksen "Die Vögel Europas im System der Vögel", jossa hän esitti joitakin korjauksia edelliseen teokseen.


title: Hans Edmund Wolters

text: Wolters valittiin Kansainvälisen lintutieteen komitean (International Ornithological Committee) nimistökomitean (Standing Committee on Ornithological Nomenclature) jäseneksi 1982, jossa hän toimi kuolemaansa saakka. 1971 Bonnin yliopisto myönsi Woltersille kunniatohtorin arvonimen. Hänet valittiin American Ornithologists' Unionin kunniajäseneksi 1991.


title: Hans Edmund Wolters

text: Wolters nimesi linnuista tainkutojan ("Malimbus ballmanni") 1974.


title: Andrei Trefilov

text: Andrei Viktorovitš Trefilov (, s. 31. elokuuta, 1969, Kirovo-Tšepetsk, Neuvostoliitto) on entinen venäläinen jääkiekkomaalivahti ja olympiavoittaja.


title: Andrei Trefilov

text: Trefilovin peliura alkoi kotikaupunkinsa Kirovo-Tšepetskin laadukkaasta juniorityöstään tunnetussa Olimpijassa ennen siirtymistään Neuvostoliiton pääsarjan Moskovan Dynamoon. Dynamossa Trefilov sai pian vastuuta ja seura voitti kaksi peräkkäistä Neuvostoliiton mestaruutta vuosina 1991 ja 1992. Vahvat esitykset veivät hänet myös Neuvostoliiton jääkiekkomaajoukkueeseen jonka maalilla Trefilov voitti pronssia vuoden 1991 MM-kisoissa Turussa. Mitali jäi Neuvostoliiton viimeiseksi, mutta Trefilovin kirkkain saavutus koitti vasta seuraavana vuonna Itsenäisten valtioiden yhteisönä esiintyneen joukkueen voittaessa Albertvillen olympialaisissa kultaa. Trefilovin aikaa sekä Dynamossa että maajoukkueessa määritti kilpailu molemmissa joukkuetoverina esiintyneen Mihail Štalenkovin kanssa.


title: Andrei Trefilov

text: Edellistenkin talviolympialaisten isäntäkaupunki tuli Trefiloville pian tutuksi sillä Calgary Flames oli varannut hänet edellisvuonna NHL-liigaan Dynamon esiinnyttyä sarjan joukkueita vastaan voitokkaasti Super Seriesissa Trefilov tähtenään. Calgaryssa menestystä ei kuitenkaan löytynyt ja kolmen kauden aikana tilille kertyi joukkueessa vain 15 ottelua osin vakavista loukkaantumisistakin johtuen. Matka taalajäillä jatkui samoissa loukkaantumisten sävyttämissä merkeissä myös Buffalo Sabresin ja Chicago Blackhawksin paidoissa ennen lyhyttä paluuta Calgaryyn NHL-uran päätteeksi. Trefilov pelasi vielä yhden kauden IHL-liigan Chicago Wolvesissa voittaen mestaruuden ja valittiin samalla sarjan arvokkaimmaksi pelaajaksi.


title: Andrei Trefilov

text: Vuoden 2000 kesällä matka jatkui Saksan DEL-liigaan Düsseldorfer EGn riveihin, vaikka vanhat vammat uusiutuivatkin yhä toistuvasti pelasi Trefilov Düsseldorfissa kuusi Pohjois-Amerikan vuosiin verrattuna melko ehjää kautta ja jo ensimmäisellään hänet valittiin liigan parhaaksi pelaajaksi. Viimeiseksi saavutukseksi jäi Saksan cupin voitto keväällä 2006, Trefilov päätti sen jälkeen pelaajauransa Düsseldorfin perinteisen Brehmstraßen jäähallin jäähyväisottelussa ja toimii nykyään maalivahtivalmentajana sekä pelaaja-agenttina.


title: Ettore Arrigoni degli Oddi

text: Ettore Arrigoni degli Oddi (1867–1942) oli italialainen kreivi ja lintutieteilijä.


title: Ettore Arrigoni degli Oddi

text: Arrigoni oli Italian 1900-luvun alun johtava lintutieteilijä. Hän ajoi myös lintujen suojelua ja vaikutti 1920-luvulla Italian metsästyslakeihin ja -asenteisiin.


title: Ettore Arrigoni degli Oddi

text: Arrigoni julkaisi vuonna 1902 teoksen "Atlante ornitologico" (Ulrico Hoepli, Milano), 1926 "Testo esplicativo ed illustrativo delle disposizioni vigenti in materia venatoria" (Tip. Seminario, Padova) ja 1929 "Ornitologia Italiana" (Ulrico Hoepli, Milano).


title: Ettore Arrigoni degli Oddi

text: Arrigoni nimesi linnuista tikliin ("Carduelis carduelis") alalajin "tschusii" ja käpytikan ("Dendrocopos major") alalajin "harterti" vuonna 1902.


title: Harry Hyland

text: Harry Hyland (2. tammikuuta 1889 – 2. elokuuta 1969) oli kanadalainen jääkiekkoilija, joka pelasi Ottawa Senatorsissa ja Montreal Wanderersissa.


title: Harry Hyland

text: Hyland johti Montreal Wanderersin Stanley Cupin voittoon kaudella 1909-10. Hän teki kaudella kahdeksan maalia Quebec Bulldogsia vastaan kaudella 1912-13. Hänet hyväksyttiin Hockey Hall of Fameen vuonna 1962.


title: Luis Alberto Monge

text: Luis Alberto Monge Álvarez (29. joulukuuta 1925 – 29. marraskuuta 2016) oli costaricalainen Kansallisen vapautuspuolueen () poliitikko, joka toimi maansa presidenttinä vuosina 1982–1986.


title: Luis Alberto Monge

text: Häntä edelsi Rodrigo Carazo Odio ja seurasi Óscar Arias Sánchez. Ennen nousuaan presidentiksi hän oli istunut Lakiasäätävän kokouksen jäsenenä ja toiminut maansa Israelin-suurlähettiläänä.


title: Mickey Roach

text: Mickey Roach (1. toukokuuta 1895 – 1. huhtikuuta 1977) oli yhdysvaltalainen jääkiekkoilija. Hän pelasi kahdeksan kautta National Hockey Leaguessa Toronto St. Patsissa, Hamilton Tigersissä ja New York Americansissa. Hän syntyi Bostonissa.


title: Willy Lindström

text: Willy Lindström (s. 5. toukokuuta 1951) on entinen ruotsalainen jääkiekkoilija. Hän pelasi NHL-seuroissa Winnipeg Jets, Edmonton Oilers ja Pittsburgh Penguins. Ruotsissa hän pelasi Västra Frölunda HC:ssa ja Brynäs IF:ssa. Hän on voittanut kaksi Stanley Cupia Edmonton Oilersissa vuosina 1984 ja 1985.


title: Willy Lindström

text: Willy Lindströmin poika on jääkiekkoilija Liam Lindström.


title: Rodrigo Carazo Odio

text: Rodrigo José Ramón Francisco de Jesús Carazo Odio (27. joulukuuta 1926 – 9. joulukuuta 2009) oli costaricalainen kristillisdemokraattipoliitikko. Hän toimi maansa presidenttinä vuosina 1978–1982. Näiden vuosien aikana hän muun muassa perusti Rauhanyliopiston. Hänen seuraajakseen presidenttinä nousi Luis Alberto Monge.


title: José Figueres Ferrer

text: José María Hipólito Figueres Ferrer (25. syyskuuta 1906 – 8. kesäkuuta 1990) oli costaricalainen Kansallisen vapautuspuolueen poliitikko. Hän toimi maansa presidenttinä vuosina 1948–1949, 1953–1958 ja 1970–1974.


title: José Figueres Ferrer

text: Hän oli merkittävä uudistaja, joka muun muassa lakkautti maan armeijan ja antoi naisille äänioikeuden.


title: José Figueres Ferrer

text: Figueres Ferrerin poika José María Figueres toimi Costa Rican presidenttinä 1994–1998.


title: Alfred Lépine

text: Alfred Lépine (30. heinäkuuta 1901 – 2. elokuuta 1955) oli kanadalainen jääkiekkoilija. Hän syntyi Sainte-Anne-de-Bellevuessa, Quebecissa.


title: Alfred Lépine

text: Lépine pelasi NHL:ssä vuosina 1925–1939. Sinä aikana hän pelasi Montreal Canadiensissa voittamalla kaksi Stanley Cupia vuosina 1930 ja 1931. Hän pelasi 500 peliä Montrealissa.


title: Dimítris Diamantídis

text: Dimítrios ”Dimítris” Diamantídis (, s. 6. toukokuuta 1980 Kastoriá) on kreikkalainen koripalloilija. Hän pelasi myös Kreikan maajoukkueessa. Diamantídis on vasenkätinen ja pystyy pelaamaan 1- ja 2-paikkaa.


title: Saku Pesonen

text: Saku Pesonen (s. 30. marraskuuta 1985 Lappeenranta) on suomalainen jalkapallomaalivahti, joka edustaa Kakkosessa pelaavaa Kultsu FC:tä. Hän on pelannut Veikkausliigaa FC Lahdessa (2006–2007) ja Hakassa (2010–2012).


title: Saku Pesonen

text: Pesonen on Joutsenon Kullervon kasvatti. Pelattuaan useita kausia toisen joutsenolaisjoukkueen FC Panttereiden maalilla Kakkosta ja Kolmosta hän siirtyi kaudeksi 2006 Veikkausliiga-joukkue FC Lahteen. Hän toimi pääasiassa puolalaisen Michał Sławutan varamiehenä ja pelasi kahden kauden aikana neljä liigaottelua. Liigadebyyttiinsä Pesonen teki 22. lokakuuta 2006 ottelussa Tampere Unitedia vastaan. Kaudella 2007 hän kuului Liigacupin voittaneeseen joukkueeseen.


title: Saku Pesonen

text: Kaudeksi 2008 Pesonen siirtyi Ykkösessä pelanneeseen FC Hämeenlinnaan, jossa tiedossa oli enemmän peliaikaa. Hänet valittiin kesäkuussa sarjan kuukauden pelaajaksi.


title: Saku Pesonen

text: Pesosen hyvät otteet Ykkösessä herättivät jälleen liigajoukkueiden kiinnostuksen, ja kaudeksi 2009 hän teki sopimuksen Hakan kanssa. Kevättalvella 2009 hän pelasi Hakan riveissä Liigacupia, mutta pääosan kaudesta hän vietti edelleen Ykkösessä FC Hämeenlinnan maalilla. Tammikuussa 2010 Pesonen ja Haka tekivät kaksivuotisen jatkosopimuksen. Janne Korhosen lähdettyä Hakasta kesken kauden 2010 Pesosesta tuli joukkueen ykkösmaalivahti. Hänet valittiin Valkeakosken kaupungin parhaaksi pelaajaksi vuonna 2013. Hän kuului kaudesta 2014 alkaen joukkueen kapteenistoon.


title: Saku Pesonen

text: Kaudeksi 2016 palasi Joutsenoon ja Kultsu FC:n joukkueeseen.


title: Corbett Denneny

text: Corbett Denneny (25. tammikuuta 1894 – 16. tammikuuta 1963) oli kanadalainen jääkiekkoilija, joka pelasi pääsarjassa vuosina 1912–1931. Hän pelasi yhdeksän kautta NHL:ssä seuroissa Toronto Arenas, Toronto St. Pats, Hamilton Tigers ja Chicago Black Hawks. Hän pelasi myös PCHA:ssa Vancouver Maroonsissa ja WCHL:n Saskatoon Sheiksissä. Hän voitti Stanley Cupin kaksi kertaa Toronton paidassa.


title: Tess – viattomuuden tarina

text: Tess – viattomuuden tarina ("Tess") on Roman Polańskin ohjaama, ranskalais-brittiläisenä yhteistuotantona valmistunut historiallinen draamaelokuva vuodelta 1979. Elokuva perustuu Thomas Hardyn romaaniin "Tessin tarina" (1891).


title: Tess – viattomuuden tarina

text: "Tess" sijoittuu Dorsetin kreivikuntaan viktoriaanisella 1880-luvulla ja kuvaa päähenkilön onnettoman elämänkohtalon. Ironiset sattumat ohjaavat Tessin elämän käänteitä ja tekevät viattomasta ja vilpittömästä tytöstä lopulta kuolemantuomiotaan odottavan rikollisen.


title: Tess – viattomuuden tarina

text: "The New York Timesin" kriitikot valitsivat "Tessin" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Tess – viattomuuden tarina

text: Elokuva alkaa tilanteesta, jossa Tessin isä, köyhä ja yksinkertainen maalaismies John Durbeyfield, saa vihjeen, että Durbeyfieldin perhe saattaa polveutua d’Urbervillen ylhäisestä aatelissuvusta. Isä omaksuu vihjailun mielellään totuudekseen ja elääkin lopun elämänsä unelmoiden jalosukuisuutensa palauttamisesta niin että menettää lopunkin mielenkiintonsa työntekoon, mikä luonnollisesti pahentaa entisestään perheen kurjaa aineellista tilaa. Haaveilulle omistautuneen herra Durbeyfieldin sijaan hänen vaimonsa Joan osaa ajatella käytännöllisesti ja lähettää teini-ikäisen Tessin taloudellisen edun toivossa vierailulle hienojen sukulaisten luo d’Urbervillen sukukartanoon.


title: Tess – viattomuuden tarina

text: Perillä d’Urbervillen kartanossa Tessin ottaa vastaan hänen ”sukulaisensa” Alec d’Urberville, joka ajan myötä osoittautuu toiseksi tytön kohtaloon ratkaisevasti vaikuttavista miehistä. Tess ei saa sukulaisen vastaanottoa, mutta hänelle tarjoutuu sentään paikka kananhoitajana. Herra d’Urberville käyttää Tessin epävarmaa kokemattomuutta eri tavoin hyväkseen ja onnistuu lopulta viettelemään tämän. Kun viettelyn seuraukset valkenevat Tessille, hän karkaa kartanosta takaisin kotiseudulleen, mutta herra d’Urberville ei saa tietää niistä moniin vuosiin.


title: Tess – viattomuuden tarina

text: Ajan myötä uudessa palveluspaikassa Tess tutustuu toiseen elämänsä mieheen: oppineeseen kirkkoherran poikaan Angel Clareen, joka rakastuu tyttöön ja nai tämän. Vilpitön Tess haluaa heti vihkimisen jälkeen kertoa aviopuolisolleen elämänsä tarinan, ja tuoreen aviomiehen reaktio suistaa hänet onnen kynnykseltä jälleen kurjuuteen. Miehen myöhemmästä katumuksesta on enää ironista hyötyä. Riittävän pitkään kurjuutta taas maistettuaan Tess oivaltaa elämän lain: ”Kerran uhri, aina uhri.” Oivalluksensa jälkeen hän kohoaa oman elämänsä subjektiksi, monimielisesti viattomuudestaan luopumalla.


title: Tess – viattomuuden tarina

text: Thomas Hardyn alkuperäisromaanin tapaan "Tess" on kauttaaltaan ironian värittämä teos. Esimerkiksi sukujuurien merkitystä yhteiskunnallisen arvon mittana lähestytään teoksessa moniäänisesti, kuten kohtauksessa, jossa Durbeyfieldien aristokraattisten sukulaisten todellinen sukuperä paljastuu.


title: Tess – viattomuuden tarina

text: Tietyllä tavalla Tessin myöhemmän kohtalon sinetöi ironisesti heti elokuvan alussa pappismies, joka tytön isän ohi ratsastaessaan mainitsee tälle huolettomasti ja pahaa aavistamatta arvelunsa perheen jalosukuisuudesta. Tästä identiteettiä koskevasta paljastuksesta tapahtumat lähtevät liikkeelle. Yhteiskunnassa vallitseva kaksinaismoralismi on ankara nimenomaan naissukupuolelle, minkä osoittaminen tekee Hardysta yhden 1800-luvun naisasiakirjailijoista. Kirkon osallisuus kaksinaismoralismissa näkyy erityisen räikeästi kohtauksessa, jossa kylän kirkkoherra kieltäytyy siunaamasta Tessin aviottoman lapsen ruumista kirkkomaalle.


title: Tess – viattomuuden tarina

text: Polański sai sytykkeen elokuvahankkeelleen vaimoltaan Sharon Tatelta, joka ehdotti juuri ennen kuolemaansa Hardyn romaaniklassikon elokuvatoteutusta, mahdollisesti haluten jopa näytellä itse pääosan. Elokuva onkin omistettu alkuteksteissä ”Sharonille”. Romaanin kaksi aiempaa elokuvasovitusta ovat mykkäelokuvat vuosilta 1913 ja 1924. Kun Polański muutamaa vuotta myöhemmin tutustui vasta teini-iässä olevaan näyttelijä Nastassja Kinskiin, hän totesi löytäneensä Tessin rooliin täydellisesti sopivan näyttelijän.


title: Tess – viattomuuden tarina

text: Suurin osa kuvauksista päätettiin toteuttaa Bretagnessa ja Normandiassa, sillä Ranskasta löytyi vielä 1970-luvun lopulla eteläistä Englantia runsaammin entisessä tilassaan yhä olevia maalaismiljöitä. Tosin kuvauspaikan valintaan vaikutti ehkä vielä voimakkaammin se, että ohjaaja pelkäsi tulevansa Britanniassa pidätetyksi yksityiselämänsä epäselvyyksien vuoksi. Epookkina toteutettuine pitkään kestäneine kuvauksineen "Tess" oli kalleimpia tuohon mennessä Ranskassa tuotettuja elokuvia.


title: Tess – viattomuuden tarina

text: Elokuvan kuvaus palvelee tehokkaasti teoksen kokonaisuutta. Kuvaajaksi alun perin valittu Geoffrey Unsworth kuoli kesken hankkeen, joten Ghislain Cloquet palkattiin hänen tilalleen. Erityisen muistettavana pidetään useita Unswortin kuvaamia maisemia elokuvan alkupuolelta. Tuotannossa myös elokuvan puvustus oli yhdessä avainasemassa. Esimerkiksi Tess puetaan symbolisesti valkoisen eri sävyihin läpi elokuvan. Ainoan poikkeuksen tekee loppujakso, jossa hänellä on kuivuneen veren punainen, koketeeraava asu.


title: Tess – viattomuuden tarina

text: Verrattuna esimerkiksi Polańskin rajuun "Macbeth"-tulkintaan (1971) "Tess" on tyyliltään seesteinen ja pidättyväinen, kerronnaltaan helposti raskassoutuiseksikin leimattu. Kaikesta huolimatta se osoittautui yllätysmenestykseksi Yhdysvaltain elokuvateattereissa.


title: Tess – viattomuuden tarina

text: Oscar-palkinnot (1980)César-palkinnot (1980)


title: Tess

text: Tess tai TESS voi tarkoittaa ainakin seuraavia:


title: Syd Howe

text: Syd Howe (18. syyskuuta 1911 – 20. toukokuuta 1976) oli kanadalainen jääkiekkoilija. Hän pelasi 17 kautta NHL:ssä seuroissa Ottawa Senators, Philadelphia Quakers, Toronto Maple Leafs, St. Louis Eagles ja Detroit Red Wings.


title: Red Green

text: Red Green (12. joulukuuta 1899 – 25. heinäkuuta 1966) oli kanadalainen jääkiekkoilija. Hän oli pelipaikaltaan vasen laitahyökkääjä. Green pelasi kuusi kautta NHL:ssä seuroissa Hamilton Tigers, New York Americans ja Boston Bruins. Hän voitti Stanley Cupin vuonna 1929 Bostonin paidassa.


title: Sormiluu

text: Sormien luut ovat luita, jotka muodostavat sormien luisen tukirangan. Ihmisen kaikissa sormissa on kolme luuta paitsi peukalossa, jossa on vain kaksi.


title: Sormiluu

text: Sormiluut ovat sormen tyvijäsen (), sormen keskijäsen ("phalanx media", puuttuu peukalosta) sekä sormen kärkijäsen ("phalanx distalis"). Sormiluut ovat pitkulaisia, ja niiden osia ovat tyvi ("basis") proksimaalisesti, pää ("caput") distaalisesti ja näiden välissä runko ("corpus").


title: Sormiluu

text: Kukin tyvijäsen niveltyy kämmenluuhun tyvinivelellä (MP-nivel) sekä keskijäseneen keskinivelellä (PIP-nivel). Keskijäsen ja kärkijäsen niveltyvät toisiinsa kärkinivelellä (DIP-nivel).


title: Sormiluu

text: Tyvinivel sallii koukistuksen ja ojennuksen, loitonnuksen ja lähennyksen, sirkumduktion ja rajoitetusti kiertoliikkeen. Tyvinivel on ellipsoidinivel eli munamainen nivel, mutta periaatteessa kuitenkin pallonivel.


title: Sormiluu

text: Keski- ja kärkinivel ovat rakenteeltaan samanlaisia sarananiveliä. Ne sallivat vain koukistuksen ja ojennuksen. Näissä nivelissä proksimaalisemman sormiluun distaalipäässä on lievästi kupera nivelpinta, distaalisemman sormiluun tyvessä taas kovera vastapinta.


title: Et s’il fallait le faire

text: "Et s’il fallait le faire" () on ranskalaisen laulajattaren Patricia Kaasin laulu ja ensimmäinen single hänen uudelta albumilta "Kabaret". Se oli myös Ranskan edustuskappale Eurovision laulukilpailussa 2009 Moskovassa. Laulun on säveltänyt Anse Lazio ja Fred Blondin.


title: Et s’il fallait le faire

text: Laulu julkaistiin 1. helmikuuta 2009.


title: Et s’il fallait le faire

text: Koska Ranska kuuluu kilpailun suuriin rahoittajamaihin, kappale pääsi suoraan finaaliin. Finaalissa kappale sijoittui 25. maan joukosta sijalle 8.


title: Maccabi Tel Aviv BC

text: Maccabi "Electra" Tel Aviv () on israelilainen koripalloseura. Se on yksi Euroopan menestyneimmistä seuroista. Seura on osa suurta Maccabi Tel Aviv urheiluseuraa. Se on hallinnut Isralin sarjaa voittaen muun muassa 23 peräkkäistä mestaruutta vuosina 1970–1992.


title: Maccabi Tel Aviv BC

text: Emäseura Maccabi Tel Aviv aloitti koripallotoiminnan 1930-luvulla ennen kuin Ligat HaAl oli perustettu. Kun Israelin koripalloliiga perustettiin vuonna 1954, voitti Maccabi ensimmäisen mestaruutensa. Vuonna 1958 joukkue lähti pelaamaan kansainvälisiä pelejä ja ensimmäinen Euroopan mestaruus tuli vuonna 1977. Pienoista symboliikkaa oli myös ilmassa, kun Maccabi voitti semifinaaleissa CSKA Moskovan. Kylmän sodan aikana Neuvostoliitto oli nimittäin nimittänyt Israelia vihollisekseen, jonka takia voitto CSKA:sta oli voitto koko Israelille. Seuraava suurempi mestaruus tuli 1980, kun seura voitti Intercontinental Cupin. Kaudella 1980–1981 Maccabi voitti Euroopan mestaruuden uudestaan.


title: Maccabi Tel Aviv BC

text: 1990-lukua voidaan pitää eräänlaisena pimeänä aikana seuralle, sillä seuran yli 20 vuoden mestaruusputki katkesi kun Hapoel Galil Elyon voitti Israelin mestaruuden vuonna 1993. Maccabi onnistui ainoastaan kertaalleen menemään neljän parhaan joukkoon Euroliigassa.


title: Maccabi Tel Aviv BC

text: 2000-luvulla Maccabi palasi Euroopan kirkkaimpaan eliittiin voittamalla Euroopan mestaruuden vuosina 2001, 2004 ja 2005. Euroliigan-kausi 2008–2009 oli seuralta taas vaisu, sillä se sijoittui ainoastaan 16 parhaan joukkoon. Toisaalta se palasi Israelin liigassa voittojen tielle.


title: Robert Kiyosaki

text: Robert Toru Kiyosaki on amerikanjapanilainen liikemies. Hän toimi liike-elämän parissa 1980- ja 1990-lukujen taitteessa. Hän jäi eläkkeelle taloudellisesti riippumattomana 47-vuotiaana. Kiyosaki on perustanut lukuisia yrityksiä elämänsä aikana. Sijoittamisessa hän on keskittynyt kiinteistöihin. Sijoitusalan lisäksi Kiyosaki on kirjoittanut talousaiheisia kirjoja muun muassa verkostomarkkinoinnista. Vuonna 2011 Kiyosaki julkaisi kirjan sijoitusneuvoista yhdessä Donald Trumpin kanssa.


title: Robert Kiyosaki

text: Kiyosakin ja hänen yhteistyökumppaniensa kirjoja on myyty yhteensä yli 24 miljoonaa kappaletta. Ensimmäistä menestysteosta "Rich Dad, Poor Dad" myytiin vuosina 1998-2004 neljä miljoonaa kappaletta, ja se oli pitkään myyntilistojen kärjessä.


title: Robert Kiyosaki

text: Yksi Kiyosakin yrityksistä hakeutui konkurssiin vuonna 2012.


title: Robert Kiyosaki

text: Kiyosakin mielipiteet sijoittamisesta ovat kiistanalaisia ja poikkeavat monien muiden taloustieteen asiantuntijoiden mielipiteistä. Kiyosaki vähättelee hajauttamisen hyötyjä sijoittamisessa ja suosittelee sijoitusten keskittämistä riskeistä huolimatta. Hän on myös tullut tunnetuksi verkostomarkkinoinnin tukijana.


title: Tainkutoja

text: Tainkutoja ("Malimbus ballmanni") on kutojien heimoon kuuluva afrikkalainen varpuslintu.


title: Tainkutoja

text: Tainkutoja elää Länsi-Afrikassa Norsunluurannikolla, Liberiassa ja Sierra Leonessa sekä mahdollisesti Guineassa. Pääesiintymisalue on Liberian ja Norsunluurannikon rajalla, jossa arvioidaan elävän 20 000–50 000 yksilöä. Laji on vaarassa hävitä metsänhakkuiden sekä asutuksen ja maanviljelyn laajentumisen seurauksena.


title: Tainkutoja

text: Alavien maiden sademetsät 8–20 metrin korkeudella merenpinnasta.


title: Tainkutoja

text: Lajin tärkein lisääntymiskausi on loka-marraskuussa ja toinen lyhyt lisääntymiskausi on heinä-elokuussa.


title: Tainkutoja

text: Laji on hyönteissyöjä.


title: Raduga

text:
Raduga-1 eli Globus-satelliitit ovat venäläisiä sotilaallisia tietoliikennesatelliitteja. Ne kehitettiin vuonna 1975 toimintansa aloittaneista Gran Raduga -tietoliikennesatelliiteista. Toinen Raduga oli 11. syyskuuta 1976 laukaistu Raduga 2 (Gran 12L).
Satelliitit toimivat geostationaarisella kiertoradalla muodostaen "YeSSS-2 Unified Satellite Communication System" -satelliittitietoliikennejärjestelmän. Transpondenderit toimivat C-taajuuskaistalla ja voivat välittää tietoa myös mobiilien vastaanottimien tarpeisiin.


title: Raduga

text: Satelliitit valmistaa NPO Prikladnoi Mekhaniki eli NPO PM-yhtiö (aiemmin suunnittelutoimisto). Satelliittien toiminta-aika on kolme vuotta. Ne painavat 2300 kg.


title: Jaana Lyytikäinen

text: Jaana Lyytikäinen (s. 22. lokakuuta 1982 Kuopio) on suomalainen jalkapalloilija. Hän pelaa Åland Unitedin liigajoukkueessa ja Suomen maajoukkueessa.


title: Jaana Lyytikäinen

text: Lyytikäinen on aiemmin pelannut Kuopion MimmiFutiksessa, FC Hongassa ja PK-35 Vantaalla. Hän on voittanut kolme Suomen-mestaruutta FC Hongan ja yhden PK-35:n paidassa. Maajoukkueeseen Lyytikäinen nousi ensi kerran vuonna 2007 ja hän on pelannut lokakuun 2013 loppuun mennessä kaikkiaan 37 maaottelua ja tehnyt niissä kaksi maalia. Vuoden 2013 EM-kilpailuissa hän pelasi kaksi ottelua.


title: Vuorovesienergia

text: Vuorovesienergia eli vuorovesivoima on vuoroveden hyödyntämiseen perustuva energiantuotantomuoto.


title: Vuorovesienergia

text: Maailman toiseksi suurin käytössä oleva vuorovesivoimala on rakennettu 1966, ja se sijaitsee Ranskassa Rancejoen suulla Bretagnen pohjoisrannikolla. La Rancen vuorovesivoimalan pato on 750 metriä pitkä, ja sen teho on 240 megawattia. Padolla säädellään vedenpinnan tasoa, ja padossa veden potentiaalienergia muutetaan liike-energian kautta sähköksi vesiturbiineilla vesivoimalan tavoin. Alun perin suuri ja kallis laitos on muuttunut kannattavaksi, ja sillä tuotettu sähkö on halvempaa kuin ydinvoimalassa tuotettu.


title: Vuorovesienergia

text:
Etelä-Koreassa otettiin vuonna 2011 käyttöön teholtaan hieman La Rancen voimalaa suurempi, maailman suurimmaksi noussut 245 MW:n Sihwajärven vuorovesivoimala.
Myös Pohjois-Irlannissa toimii kaupallisesti kannattava vuorovesivoimala. Siellä vuorovesivirtaa hyödyntävä voimala on sijoitettu Strangford Loughin kapeaan salmeen suurehkon vuonon suulle, jonka salmen läpi käy voimakas vuorovesivirta kahden vuorokautisen nousu- ja laskuveden aikana. Marine Current Technologiesin rakentama SeaGen-niminen laitos koostuu kahdesta 16-metrisestä, vedenalaista roottorista ja tuottaa teoriassa 1,2 MW. Tällaisen voimalan hinta on nykyään 4,5–5,2 miljoonaa euroa megawatilta. Vuorovesivoimaloita ovat rakentaneet myös Hammerfest Strom Norjassa ja Verdant Power New Yorkissa. Useita mutakin hankkeita on suunnitteilla.


title: Vuorovesienergia

text: Iso-Britannian BWEA:n mukaan maan vuorovesipotentiaali on 34 prosenttia käytetystä sähköstä. Britannian suurimman joen Severnin suistoon suunnitellaan vuorovesivoimalaa, joka tuottaisi 17 TWh sähköä vuodessa eli 4,4 prosenttia Britannian sähköstä täysin ilman hiilidioksidipäästöjä. Voimalan hinta olisi 21 miljardia euroa. Voimalan muodostaisi 16 km:n pituinen vuorovesipato, jonka turbiinikanavien läpi vesi virtaisi vuoroveden voimasta. Hanketta on ehdottanut Britannian hallituksen kestävän kehityksen hankkeita pohtiva asiantuntijaelin Sustainable Development Commission eli SDC. Pato edellyttäisi vaihtoehtoisia elinympäristöjä varsinkin alueen linnustolle, koska pato muuttaisi suiston olosuhteita hyvin voimakkaasti. Hanketta arvostelleet ympäristöjärjestöt esittävät ratkaisuksi rakennettuja vuorovesilaguuneja. Voimalan pitää joka tapauksessa täyttää tiukat ympäristönsuojelulliset ehdot. SDC pitää tärkeänä, että voimala olisi julkisessa omistuksessa.


title: Nina Hietanen

text: Nina Hietanen (s. 21. elokuuta 1985) on suomalainen entinen jalkapalloilija.


title: Nina Hietanen

text: Hyökkääjänä pelaava Hietanen edusti urallaan Kouvolan Susia, Kuusysiä, Helsingin Jalkapalloklubia, Åland Unitedia, FC Honkaa sekä ruotsalaisia Hammarbytä ja Stattenaa. Hän voitti Kuusysin riveissä Naisten Liigan maalipörssin kaudella 2008 ja HJK:n paidassa Suomen cupin kahdesti 2006–2007.


title: Nina Hietanen

text: Maajoukkueessa Hietanen pelasi vuosina 2008 ja 2009 kaikkiaan 13 maaottelua, joissa hän teki yhden maalin.


title: Nenä-mahaletku

text: Nenä-mahaletku on taipuisa katetri, jota työnnetään jompaankumpaan sieraimeen nenänielun ja ruokatorven kautta mahalaukkuun. Letku on joko kumia tai muovia.


title: Nenä-mahaletku

text: Nenä-mahaletkun asettaminen voi mahdollistaa esimerkiksi:


title: EarthCARE

text: EarthCARE (Earth Clouds, Aerosols and Radiation Explorer) on Euroopan avaruusjärjestön kaukokartoitussatelliitti, jonka suunnittelu- ja rakennusvaihe alkoi vuoden 2009 alussa. ESA on ilmoittanut, että satelliitti laukaistaan elokuussa 2019. Se on ESAn 1990-luvulla aloittaman Living Planet -ohjelman Earth Explorer -satelliitti. Satelliitti tutkii maan lämpösäteilyn tasapainoa. Se mittaa pysty- ja vaakasuunnassa pilvien ja ilmakehän aerosolien jakaumaa.


title: EarthCARE

text:
Satelliitin suunnittelu ja rakentaminen tilattiin 27. toukokuuta 2008 saksalaiselta Astriumilta. Satelliitin hinta oli 263 miljoonaa euroa. Satelliittiohjelma toteutetaan yhteistyössä Japanin avaruusjärjestön JAXAn kanssa. Vuoden 2011 alussa satelliitin hinta on 800 miljoonaa dollaria, esim. 190 miljoonan dollarin kustannuylitys on syntynyt lasermittalaitteen ongelmista.
Satelliitti lentää aikanaan 400 kilometriä korkealla naparadalla, jonka inklinaatio on 97 astetta. Satelliitti painaa noin 2 000 kilogrammaa. Sillä on neljä instrumenttia:
Projektin päällikkönä ESAssa toimii Alain Lefebvre.


title: Punch Broadbent

text: Punch Broadbent (13. heinäkuuta 1892 – 5. maaliskuuta 1971) oli kanadalainen jääkiekkoilija, joka pelasi seuroissa Ottawa Senators, Montreal Maroons ja New York Americans.


title: Punch Broadbent

text: Broadbent syntyi Ottawassa ja meni naimisiin Leda Fitzimmonsin kanssa. Heillä on yksi tytär, Sally Ann Broadbent. Vuonna 1962 Broadbentistä tuli Hockey Hall of Famen jäsen.


title: Vihermarakatit

text: Vihermarakatit ("Chlorocebus") on vanhan maailman häntäapinoiden suku, josta tunnetaan kuusi lajia. Vanhentuneen tulkinnan mukaan suvun kaikki lajit olivat suvun ainoan lajin, vihermarakatin ("Chlorocebus aethiops"), alalajeja. Vielä vanhemman luokituksen mukaan vihermarakatti luettiin marakattien sukuun ("Cercopithecus"), ja sen tieteellinen nimi oli "Cercopithecus aethiops".


title: Don Murdoch

text: Don Murdoch (s. 25. lokakuuta 1956 Cranbrook) on entinen jääkiekkoilija. Murdoch pelasi juniorina Medicine Hat Tigersissa ja siirtyi sen jälkeen New York Rangersiin saamalla 56 pistettä 59 pelissä.


title: Don Murdoch

text: Murdoch muistetaan myös viiden maalin tekemisestä yhdessä ottelussa. Pelaajauransa jälkeen Murdochista tuli Tampa Bay Lightningin kykyjenetsijä.


title: Skerkin matalikon taistelu

text: Skerkin matalikon taistelu oli Britannian kuninkaallisen laivaston ja Italian kuninkaallisen laivaston Palermosta Bizertaan Pohjois-Afrikkaan purjehtineen saattueen välinen taistelu toisessa maailmansodassa.


title: Skerkin matalikon taistelu

text: Amiraliteetti piti Bônen niemimaata tarpeelliseksi turvallisena perustaakseen 30. marraskuuta 1942 kontra-amiraali C. H. J. Harcourtin alaisuuteen Force Q:n, johon kuuluivat risteilijät "HMS Aurora", "HMS Argonaut" ja "HMS Sirius" sekä hävittäjät "HMAS Quiberon" ja "HMS Quentin".


title: Skerkin matalikon taistelu

text: Force Q lähti 1. joulukuuta merelle saatuaan tiedon Napolista lähteneestä saattueesta.


title: Skerkin matalikon taistelu

text: Napolista Bizertaan matkalla olleen saattueen (Huoltosaattue "H") muodostivat italialaiset kauppa-alukset "Aventino" (3794 brt), "Puccini" (2422 brt) ja "Aspromonte" (976 brt) sekä saksalainen "KT1" (850 brt). Alusten lastina oli joukkoja, 88 millimetrin ilmatorjuntatykkejä, panssarivaunuja sekä muita ajoneuvoja. Saattueen suojana olivat hävittäjät "Nicoloso Da Recco" (lippu), "Folgore" ja "Camicia Nera" sekä torpedoveneet "Clio" ja "Procione".


title: Skerkin matalikon taistelu

text: Saksalainen lentokone havaitsi Force Q:n merellä ja ilmoitti aluksista. Samanaikaisesti italialaiset havaitsivat saattuettaan seuraavien lentokoneiden viestit aluksille. Merellä olleista neljästä akselivaltojen saattueesta kaksi palasi lähtösatamaan, yksi ohjattiin Pantelleriaan, mutta saattue "H" jatkoi matkaansa kääntyen kohti itää torpedoveneiden saattamana.


title: Skerkin matalikon taistelu

text: Force Q sai saattueesta tutkahavainnon hieman puolenyön jälkeen noin 60 mailia Bizertasta koilliseen. Force Q lähestyi saattuetta 20 solmun nopeudella ja avasi tulen noin kello 00.37 kohti KT 1:tä 1500 jaardin etäisyydeltä. Kontra-amiraali Harcourt käytti aiemmin Agnewin Duisburg saattuetta vastaan käyttämää piiritystaktiikkaa. Saattueen kauppa-alukset kääntyivät ja pyrkivät takaisin Sisiliaan ja hävittäjät aloittivat epätoivoisen hyökkäyksen ylivoimaista brittiosastoa vastaan. Kaksi hävittäjää laukaisi torpedonsa ja kaikki avasivat tulen tykeillään.


title: Skerkin matalikon taistelu

text: Force Q:n poistuessa kello 01.30 upottamatta oli vain yksi saattueen kauppa-aluksista ja se jouduttiin itse upottamaan vaurioiden vuoksi. Lisäksi hävittäjä "Folgore" upposi taistelussa, hävittäjä "Nicoloso Da Recco" vaurioitui pahoin samoin kuin torpedovene "Procione". "Nicoloso da Recco" jouduttiin hinaamaan Sisiliaan. Alusten mukana menehtyi 2 200 sotilasta ja merimiestä 3 000 mukana olleesta.


title: Skerkin matalikon taistelu

text: Force Q:n ollessa paluumatkalla se joutui saksalaisen torpedokoneen kohteeksi. Osastosta upposi hävittäjä "HMS Quentin".


title: Ian Turnbull

text: Ian Turnbull (s. 22. joulukuuta 1953) on kanadalainen entinen jääkiekkoilija, joka pelasi 10 kautta NHL:ssä. Turnbull pelasi yhteensä 628 NHL-ottelua, joissa hän teki 123 maalia, 317 syöttöä ja 440 pistettä. Pairhaimmillaan hän oli kaudella 1976–77, jossa hän teki 22 maalia, 57 syöttöä eli yhteensä 79 pistettä.


title: Ian Turnbull

text: Turnbull teki myös viisi maalia Detroit Red Wingsiä vastaan.


title: Tim Young

text: Tim Young (s. 22. helmikuuta 1955 Scarborough, Ontario) on entinen kanadalainen jääkiekkoilija, joka pelasi 10 kautta NHL:ssä. Hän pelasi NHL:ssä joukkueissa Minnesota North Stars (kapteeni), Winnipeg Jets ja Philadelphia Flyers. Hän pelasi yli 600 ottelua NHL:ssä


title: Tim Young

text: O=ottelut, M=maalit, S=syötöt, P=pisteer, RM=rangaistusminuutit.


title: Tatjana Vlasova

text: Tatjana Vlasova (; s. 21. toukokuuta 1977) on venäläinen hiihtosuunnistaja ja moninkertainen hiihtosuunnistuksen maailmanmestari. Hän on voittanut yhteensä kymmenen maailmanmestaruutta, joista kahdeksan on henkilökohtaisilta matkoilta ja kaksi viestistä. Moskovan MM-kisoissa 2007 hän voitti kultaa kaikilta matkoilta.


title: Tatjana Vlasova

text: Hiihtosuunnistuksen maailmancupin kokonaiskilpailun Vlasova on voittanut kerran kaudella 2007–2008 ja tullut toiseksi 2001, 2003 ja 2006.


title: Pat Hughes (jääkiekkoilija)

text: Pat Hughes (s. 25. maaliskuuta 1955 Calgary) on entinen kanadalainen jääkiekkoilija.


title: Pat Hughes (jääkiekkoilija)

text: Hughes aloitti NHL-uransa vuonna 1978 Montreal Canadiens-seurassa. Hän pelasi myös seuroissa Pittsburgh Penguins, Edmonton Oilers, Buffalo Sabres, St. Louis Blues ja Hartford Whalers. Hän lopetti uransa vuonna 1987. Hughes voitti Stanley Cupin Montrealin paidassa vuonna 1979. Kaksi seuraavaa Stanley Cupia hän voitti Edmonton Oilersissa vuosina 1984 ja 1985. Hän on myös Etobicoke Sports Hall of Famen jäsen vuodesta 2007 lähtien.


title: Grant Mulvey

text: Grant Mulvey (s. 17. syyskuuta 1956 Greater Sudbury) on kanadalainen entinen jääkiekkoilija, joka pelasi yhteensä 586 NHL-peliä. Hän pelasi eniten Chicago Black Hawksissa. Hänet muistetaan myös viiden maalin tekijänä yhdessä ottelussa.


title: Seinäjoen Uimahalli-Urheilutalo

text: Seinäjoen Uimahalli-Urheilutalo on Seinäjoen Marttilan kaupunginosassa sijaitseva urheilurakennus, jonka yhteydessä toimii sekä Seinäjoen uimahalli että Seinäjoen urheilutalo. Urheilutaloa kotihallinaan käyttävät muun muassa salibandyseura Seinäjoen Peliveljet sekä lentopalloseura Kuutoset Volley. Uimahallissa toimii Seinäjoen Uimarit -58 ry.


title: Seinäjoen Uimahalli-Urheilutalo

text: Seinäjoen Uimahalli-Urheilutalo on valmistunut vuonna 1977. Uimahalli on peruskorjattu vuonna 2006 ja urheilutalo vuonna 2013.


title: Seinäjoen Uimahalli-Urheilutalo

text: Vuonna 1958 avattu Seinäjoen aiempi uimahalli sijaitsi keskustan Maakuntatalossa, nykyisen elokuvateatteri Marilynin kellaritiloissa. 16-metrisellä altaalla varustettu halli oli Suomen kymmenes julkinen uimahalli ja Etelä-Pohjanmaan ensimmäinen. Se suljettiin vuonna 1974 kansainvälisen öljykriisin aiheuttamissa kustannuspaineissa.


title: Seinäjoen Uimahalli-Urheilutalo

text: Urheilutalon iso palloilusali toimi aiemmin Seinäjoen Tangomarkkinoiden finaalien pitopaikkana. Nykyisin tangomarkkinoiden kilpailukonsertit pidetään Seinäjoki-areenassa, mutta Urheilutalo toimii tangomarkkinoiden aikana ”Tanssitalona”. Urheilutalossa järjestetään yhä myös konsertteja ja muita kulttuuritapahtumia.


title: Seinäjoen Uimahalli-Urheilutalo

text: Uimahalli jakautuu isoon allasosastoon ja monitoimiallasosastoon. Isolla allasosastolla on kolme allasta ja vesiliukumäki. Pääallas on kooltaan 25×18 metriä ja syvyydeltään 1,2–2 metriä. Opetusallas on 12×8 metriä ja 0,0–0,9 metriä syvä, ja hyppyallas 12×10 metriä, syvyydeltään 3,8 metriä. 12×6 metrin monitoimiallas on syvyydeltään 1,2–1,3 metriä. Lisäksi hallissa on 10×6 metrin lastenallas ja pieni kylmäallas. Uimahallissa on myös kuntosali.


title: Seinäjoen Uimahalli-Urheilutalo

text: Urheilutalossa on 1 163 neliömetrin palloiluhallin lisäksi voimailusali, painonnostosali, voimistelu- ja tanssisali, jumppasali, kamppailusali ja 40 hengen kokoustila.


title: Infamous

text: Infamous (muotoiltuna "inFamous" tai "inFAMOUS") on Sucker Punch Productionsin kehittämä toimintapeli PlayStation 3:lle. Peli ilmestyi Sony Computer Entertainmentin julkaisemana vuoden 2009 kevään lopussa. "Infamous" kuuluu PlayStation Network -katkoksen takia Sonyn tarjoamaan Welcome Back -pakettiin.


title: Infamous

text: Pelin jatko-osa on kesäkuussa 2011 julkaistu "Infamous 2".


title: Infamous

text: "Infamousissa" on avoin pelimaailma, eli pelialuetta saa tutkia vapaasti ja tarinaa eteen vieviä tehtäviä suorittaa omassa tahdissa.


title: Infamous

text: Pelin alussa päähenkilö Cole pystyy päihittämään vihollisia sähköön perustuvilla voimillaan. Pelin edetessä Cole saa kuitenkin jatkuvasti uusia voimia kuten mahdollisuuden liukua sähkökaapeleilla, heittää sähkökranaatteja sekä liitää pieniä matkoja.


title: Infamous

text: Pelissä on mahdollista valita, haluaako olla sankari vai antisankari. Pelissä tulee useita "karma moment" -nimisiä hetkiä jolloin Cole joutuu valitsemaan, tekeekö hän itsekkään vai epäitsekkään teon. Nämä valinnat vaikuttavat Colen karmaan, joka taas vaikuttaa valittavissa oleviin voimiin ja tarinan kulkuun.


title: Infamous

text: Kaupungissa liikkuessaan pelaajan käyttäyessään voimiaan hyvään, ihmiset ottavat hänestä kuvia, imartelevat ja ihailevat häntä sekä asettelevat julisteita hänestä rakennusten seinille. Kun taas pahojen voimien vallitessa ihmiset heittävät Colea kivillä ja jotkut juoksevat häntä pakoon.Tavallinen pyörälähetti Cole MacGrath on toimittamassa pakettia vastaanottajalleen. Colella ei ole mitään tietoa paketin sisällöstä. Hän saa puhelinsoiton, jossa hänen käsketään avata paketti. Paketissa on eräänlainen pommi, joka aiheuttaa valtaisan räjähdyksen pelin tapahtumapaikassa, kuvitteellisessa Empire Cityssä. Tarinan päähenkilö Cole selviää räjähdyksestä kuitenkin hengissä. Cole viedään sairaalaan ja noin neljän päivän kuluessa hänen voimansa alkavat herätä ja hän huomaa saaneensa kyvyn hallita sähköä. Räjähdyksen seurauksena armeija on laittanut koko kaupungin karanteeniin, ja kukaan ei pääse poistumaan kaupungista. Kaikki pakenevat ihmiset ammutaan. Cole ottaa tehtäväkseen löytää tiensä ulos Empire Citystä, mutta kohtaa FBI-agentti Moya Jonesin, joka lupaa päästää Colen pois kaupungista jos tämä etsii hänen kadonneen miehensä John Whiten ja Ray Sphere -nimitystä kantavan eräänlaisen sädepallon, joka omaa valtavia voimia.


title: Bäkkiin Stadiin

text: "Bäkkiin Stadiin" on rap-artisti Elastisen toinen single hänen ensimmäiseltä "Elaksis Kivi" -studioalbumilta. Single julkaistiin vuonna 2004. Kappale käsittelee Elastisen reissaamista ympäri maailmaa. Kappaleen tuotannosta vastaa Sakke Aalto.


title: Great Bend

text: Great Bend on kaupunki Kansasin osavaltiossa Yhdysvalloissa. Arkansasjoen varrella sijaitseva kaupunki on Bartonin piirikunnan keskus. Kaupunki on nimetty paikalla sijainneen Arkansasjoen mutkan mukaan. Kaupungin asukasluku oli 15 995 vuonna 2010.


title: Great Bend

text: Great Bend sijaitsee Yhdysvaltain suurimman sisämaakosteikon, Cheyenne Bottomsin lounaispuolella. Tällä alueella järjestettiin ensimmäiset viralliset vinttikoirakilpailut vuonna 1887.


title: Great Bend

text: Ensimmäiset uudisraivaajat saapuivat alueelle vuoden 1870 aikoihin. Tuon ajan asuntoina toimivat karkeat maakellarimajat ja turveseinäiset mökit, joista ei ollut suojaa Kansasin ankaria sääilmiöitä vastaan. Asuntojen seinissä oli ampuma-aukkoja intiaaneilta puolustautumista varten. Ensimmäiset uudisraivaajat saivat elantonsa metsästyksestä ja turkisten myynnistä. Maanviljelykokeilut olivat epäonnistuneita, sillä biisonit talloivat viljelysmaan satoineen.


title: Great Bend

text: Great Bendin alueen ensimmäiset asukkaat olivat E. J. Dodge ja D. N. Heiser, jotka rakensivat asumuksen vuonna 1871.


title: Great Bend

text: Nimensä mukaisesti kaupunki sijaitsee Arkansasjoen huomattavan mutkan rannalla. Paikka on ollut huomattava maamerkki jo Santa Fe Trailin alkuajoista lähtien. Paikalle perustettiin alun perin pieni kauppapaikka, jota seurasi pieni sotilasvaruskunta, Fort Zarah. Sisällissodan päätyttyä alueelle muutti lisää asukkaita, ja 1870-luvulla paikalle kehittyi kaupunki. Lyhyen aikaa Great Bend oli karjakaupunki saluunoineen, ja siellä nähtiin useita tulitaisteluita.


title: Great Bend

text: Karjakaupunkiajan loppupuolella kaupunki alkoi kehittyä alueen kauppa- ja palvelukeskukseksi, ja sen asema alueen keskuksena vahvistui öljynetsintöjen käynnistyessä. Toisen maailmansodan aikaan kaupungissa sijaitsi myös ilmavoimien koulutuskeskus.


title: Great Bend

text: Sittemmin Great Bend on kehittynyt alueen terveys-, lainopillisten ja teknisten palveluiden keskukseksi, ja se on alueen merkittävimpiä ostoskeskuksia. Vuonna 1973 alueelle siirtyivät myös Fuller Brush Companyn tehtaat.


title: Great Bend

text: Maatalous on alueen pääelinkeino, ja alueella on maamerkkeinä useita viljasiiloja. Öljyteollisuus kukoisti alueella 1930–1960-luvuilla, tuolloin jopa kaupungin puistossa oli öljynporaustorni. Karjatalous on nousemassa yhdeksi merkittävistä maatalouden tuotantotekijöistä.


title: Great Bend

text: Great Bendin alueella ilmasto on vaihteleva, ja lämpötilaerot ovat jyrkkiä eri vuodenaikoja verrattaessa. Talvisin lämpötila laskee nollan tuntumaan ja alimmillaan jopa noin −20 °C:seen, kun kesäisin lämpötila kohoaa +30 °C:n yläpuolelle. Heinä–elokuussa lämpötila saattaa kohota jopa yli +38 asteen.


title: Great Bend

text: Great Bendin lentoasema sijaitsee kaupungin tuntumassa, ja palvelee lähinnä paikallista ja lyhyen matkan lentoliikennettä sekä yksityisilmailua ja tavaraliikennettä. Rautateiden tavaraliikennettä hoitaa Kansas and Oklahoma Railroad.


title: Great Bend

text: Matkallaan Holcombiin murhaajat Perry Smith ja Richard Hickok pysähtyivät aterioimaan Great Bendissä marraskuussa 1959 ollessaan matkalla surmaamaan Clutterin perheen. Truman Capote kirjoitti murhista myöhemmin teoksen "Kylmäverisesti" ("In Cold Blood"). Vuonna 1967 samannimisen elokuvan kohtauksia kuvattiin Great Bendissä.


title: Great Bend

text: Vuonna 1993 julkaistussa Roger Sternin kirjassa "The Death and Life of Superman" Jonathan ja Martha Kent ajavat Great Bendin lentoasemalta kuvitteelliseen Smallvillen kaupunkiin.


title: Zazie

text: Zazie (oik. Isabelle Marie Anne de Truchis de Varennes, s. 18. huhtikuuta 1964 Boulogne-Billancourt) on ranskalainen laulaja-lauluntekijä. Hän myös tuottaa albuminsa yhdessä muiden tuottajien kanssa. Zazie käyttää sanoituksissaan sanaleikkejä, alkusointuja, samoin ääntyviä sanoja ja kaksoismerkityksiä.


title: Zazie

text: Zazie debytoi vuonna 1992 albumillaan "Je Tu Ils" ja singlellään "Sucré salé".


title: Kätkävaaran lohikäärme

text: Kätkävaaran lohikäärme on Pekka Pohjola Groupin ainoaksi jäänyt studioalbumi. Se ilmestyi vuonna 1980.


title: Kätkävaaran lohikäärme

text: "Kätkävaaran lohikäärme" on Pohjolan aiempiin levyihin verrattuna yhtyelevy, ja siinä on huomattavasti enemmän improvisointia kuin Pohjolan aiemmilla albumeilla. Se äänitettiin pitkälti livenä studiossa. Albumilla on melko pitkiä kappaleita: neljä kappaletta kestää yhteensä noin 40 minuuttia.


title: Kätkävaaran lohikäärme

text: ”Inke ja mä” -kappale on sävelletty avioeroprosessin aikoihin. Kappale on osin epätoivoinen, osin toiveikkaan haikea. Myös ”Tehdasmusiikkia”-kappaleessa on naivistisen ja mahtipohtisen aineksen vuoropuhelua, jopa ironiaa, joka on jossain määrin luonteeomaista Pohjolan tuotannossa.


title: Kätkävaaran lohikäärme

text: Jazzrockhenkisessä ”Sampoliini”-kappaleessa on nopea walking bass -kuvio, jollaisia Pohjola on soittanut omilla levyillään harvoin.


title: Kätkävaaran lohikäärme

text: Pekka Pohjola keksi "Kätkävaaran lohikäärmeellä" sävellysten ja albumin nimet ensi kertaa itse. Aiempien albumien osalta valmiit kappaleet oli aina nimennyt joku toinen henkilö.


title: Kätkävaaran lohikäärme

text: Albumin tyylilaji voidaan määritellä fuusiojazziksi ja progressiiviseksi rockiksi. Pohjolan tyyliä on vaikea luokitella, koska se sisältää elementtejä useista musiikkilajeista. Hänen tuotannossan tämä albumi sisältää keskimääräistä enemmän improvisointia ja jazz-vaikutteita.


title: Kätkävaaran lohikäärme

text:
A-puoli
B-puoli


title: Syljen

text: "Syljen" on rap-artisti Elastisen esikoissingle hänen ensimmäiseltä "Elaksis Kivi" -studioalbumilta. Se julkaistiin vuonna 2004 ja sijoittui 17:nneksi Suomen virallisella singlelistalla. Singlestä on julkaistu myös musiikkivideo, jonka on ohjannut Jani Tolin, kuvannut Jukka Roihuvirta ja editoinut Arttu Kulvik ja Jani Tolin.


title: Lego Island 2: The Brickster’s Revenge

text: Lego Island 2: The Brickster’s Revenge on Microsoft Windowsille, PlayStationille, Game Boy Colorille ja Game Boy Advancelle julkaistu videopeli, joka on jatkoa Lego Island -pelille. Peli on julkaistu vuonna 2001. Pelissä pelataan Lego-hahmolla nimeltä Pepper Roni. Hän on pitsalähetti.


title: Lego Island 2: The Brickster’s Revenge

text: Kuten "Lego Island"issa, pelissä on tehtäviä joita pitää suorittaa, mutta tässä jatko-osassa, ne suoritetaan lineaarisesti. Kun taas edellinen peli tarjosi useita pelattavia hahmoja, tässä pelissä ainoa pelattava hahmo on Pepper Roni.


title: Lego Island 2: The Brickster’s Revenge

text: Tehtyään tarpeeksi pizzatoimituksia ansaitakseen uuden talonsa, Pepper Roni kertoo toimittaneen pizzaa vankilaan Poliisiasemalla. Brickster käyttää aiemmista pizzoista säilytettyjä mausteita muodostaakseen tulisen, kuuman pizzan joka sulattaa vankilan oven, mahdollistaen hänen pakonsa, varastaa poliisihelikopterin, ja lentää Opastuskeskukseen. Hän varastaa Constructopedian, kirjan, joka sisältää piirustukset kaikkiin saarella oleviin rakennuksiin, ja repii sen sivut irti. Kaikki rakennukset Lego Islandilla purkaantuvat. Brickster kutsuu Brickster-robottinsa ja lähtee sitten Ogel Islandille, asteroidille joka kelluu avaruudessa jonka hän rakensi palikoista, jotka hän on varastanut Lego Islandilta. Pepper Roni etsii neljää puuttuvaa sivua ja voittaa kaikki Brickster-robotit heittämällä pizzaa niitä päin. Kun jokainen sivu palautuu, rakennukset uudelleenrakentuvat.


title: Lego Island 2: The Brickster’s Revenge

text: Pelastettuaan Infomaniacin Brickster-roboteilta Opastuskeskuksessa, Pepper hankkii veneen ja matkustaa sillä portaalin läpi Castle Islandille, missä Brickster on purkamassa siltaa. Pepper sukeltaa veden alle hakeakseen sillan viisi puuttuvaa palikkaa ja löytää yhden Constructopedian sivuista. Hän myös huomaa että Sonniritarit käyttävät toista sivua lippunaan, joten hän pestaa Mustan Ritarin turnaukseen saadakseen sonnien lipun takaisin. Ennen sivun saamista, Pepperin täytyy ryhtyä kanuunataisteluun sonnien johtajaa, Cedric the Bullia vastaan.


title: Lego Island 2: The Brickster’s Revenge

text: Pepper palaa kotiin, kerättyään kaksi muuta sivua, ja sitten hän ryhtyy Nick Brickin sijaiseksi joka antaa hänelle luvan käyttää poliisihelikopteria. Pepper lentää läpi toisen portaalin Adventurers Islandille, jossa hän tapaa Johnny Thunderin, Pippin Readin, ja tri Kilroyn. Matkustaessaan ympäri saarta, Pepper puolustaa jalokiviä käärmeiltä; hankkii sivun takaisin muumioiden haudasta; syöksyy keitaalle, jossa hän saalistaa jättimäisen kalan joka on niellyt Constructopedian sivun; ja lentää kaksitasoisella viidakkoon, jossa hän pelastaa joitain dinosauruksia ja noutaa toisen sivun häijyltä Mr. Hatesilta.


title: Lego Island 2: The Brickster’s Revenge

text: Pepper palaa Lego Islandille lentoliskolla. Kuitenkin, Papa ja Mama Brickolini kidnapataan Bricksterille työskentelemään hänen henkilökohtaisiksi kokeiksi Ogel Islandille. Brickster myös käskyttää uusia Brickster-robotteja jotka ovat immuuneja pizzalle. Sitten Pepper kerää viimeiset neljä sivua ja saa radion jolla tuhoaa uudet Brickster-robotit musiikin avulla. Kukistettuuan robotit, Infomaniac ohjaa häntä menemään avaruussatamaan.


title: Lego Island 2: The Brickster’s Revenge

text: Pepper luo tiensä avaruussatamaan ja, linkous ja laskuvarjoharjoittelun jälkeen, vie raketin Ogel Islandille. Koska Brickster varasti laskutelineen avaruusaluksen päältä, Pepperin on pakko laskeutua alas pinnalle. Asteroidissa, hän tekee pizzoja saadakseen kaupunkilaiset nukkumaan ja pelastaakseen Brickolinit. Sitten hän kohtaa Bricksterin hänen palatsinsa päällä. Lopussa, Brickster jää loukkuun linnaansa häkkiin ja Lego Island on turvallinen jälleen.


title: Lego Island 2: The Brickster’s Revenge

text: Loppukohtauksessa, Pepper, Mama ja Papa lentävät kotiin. Kun he palaavat, tyttö taklaa Pepperin ja suutelee häntä mielettömästi. Jokainen juhlii tanssien, mukaan lukien usea määrä harmittomia Brickster-robotteja jotka tanssivat musiikin tahtiin.


title: Lego Island 2: The Brickster’s Revenge

text: Monet hahmot palaavat alkuperäisestä pelistä, mukaan lukien Infomaniac, Laura, Nick, Papa, Mama, ja Nubby.


title: Sign o’ the Times (kappale)

text: Sign o’ the Times on Princen klassikkokappale vuodelta 1987. Se oli toiseksi menestynein single samannimiseltä albumilta yltäessään listasijalle kolme. Duetto Sheila Eastonin kanssa, "U Got the Look" sijoittui Amerikan listalla yhtä pykälää paremmin (#2). Suomessa kappale nousi virallisen singlelistan sijalle 9.


title: Sign o’ the Times (kappale)

text: "Sign o’ the Times" on Princen luultavasti tunnetuin kantaa ottava kappale. Kappaleen lyriikka heijasteli taitavasti aikansa Amerikkaa ja se käsittelee väkivaltaa, AIDSia ja huumeongelmaa. Sign o’ the Timesin musiikkivideossa nähdään ainoastaan kappaleen teksti, sillä sille halutaan antaa kaikki painoarvo.


title: Sign o’ the Times (kappale)

text: Sign o’ the Times valittiin vuoden singleksi Pazz & Jopin vuosilistauksessa.


title: Kuviteltu rakkaus

text: Kuviteltu rakkaus () on vuonna 2000 ensi-iltansa saanut Alain Berlinerin ohjaama yhdysvaltalainen psykologinen draamaelokuva. Elokuvan pääosassa esiintyy Demi Moore. "Kuviteltu rakkaus" on belgialaisen Alain Berlinerin ensimmäinen englanninkielinen elokuvaohjaus.


title: Kultasiipikotingat

text: Kultasiipikotingat ("Tijuca") on kotingojen heimoon kuuluva varpuslintusuku. Kultasiipikotingoihin kuuluu BirdLifen mukaan kaksi lajia.


title: Pikku Hukka

text: Pikku Hukka on Aku Ankka -sarjakuvajulkaisuissa nähty susihahmo. Hän on Sepe Suden poika. Hän esiintyy nykyisin enimmäkseen Aku Ankka -ekstran sivuilla.


title: Pikku Hukka

text: Pikku Hukka on kiltti pieni susi, mutta hänen paha isänsä yrittää kaikin keinoin kasvattaa tästä pahaa (esim. pakottamista, mielistelyä, lahjontaa ja jopa hypnoosia), mutta ei ole siinä onnistunut. Yleensä Pikku Hukka (tai Veli Nalle) on se joka pelastaa kolmen pienen porsaan, Veli Viulun, Veli Huilun ja Veli Pontevan, isänsä kynsistä.


title: Pikku Hukka

text:
Pikku Hukan äidistä ei ole mitään tietoa, eikä tätä ole mainittu erityisesti missään tarinassa.
Pikku Hukka luultavasti kuitenkin perii kiltteytensä häneltä tai sitten isoäidiltään.


title: F.E.A.R. 2: Project Origin

text: F.E.A.R. 2: Project Origin on Monolith Productionsin kehittämä ja Warner Bros. Interactive Entertainmentin julkaisema ensimmäisen persoonan ammuntapeli, joka on jatko-osa "F.E.A.R."-pelille. Peli julkaistiin helmikuussa 2009 Microsoft Windowsille, PlayStation 3:lle ja Xbox 360:lle. Se sai lisäosan ""F.E.A.R. 2: Reborn"" syyskuussa 2009.


title: F.E.A.R. 2: Project Origin

text: Peli säilyttää "F.E.A.R.":n ydinelementit, mukaan lukien hidastuksen, kamppailun paljain käsin ja kehittyneen tekoälyn. Alkuperäisen "F.E.A.R.":n tekoäly tunnettiin kyvystään käyttää ympäristöä hyväkseen, kuten esimerkiksi suojautumisesta pylväiden ja kaadettujen pöytien taakse. "Project Originin" tekoäly on vielä kehittyneempi ja älykkäämpi kuin alkuperäisessä pelissä sekä huomattavasti haastavampi ja aggressiivisempi. Pelissä on uusia ominaisuuksia, kuten rautatähtäimet, esineiden kaataminen suojaksi ja mahdollisuus käyttää mechejä. Pelissä ei ole mahdollista tallentaa pelejä manuaalisesti ja se sisältää yhden tallennuspaikan. Minkä tahansa kentän pelaaminen uudelleen sen läpäisyn jälkeen on kuitenkin mahdollista.


title: F.E.A.R. 2: Project Origin

text: "Project Origin" jatkaa yliluonnollista jännitystarinaa yliluonnollisesta olennosta Almasta, jonka viha häntä kohtaan vääryyttä tehneitä ihmisiä kohtaan aiheuttaa paranormaalin kriisin, joka uhkaa nielaista ja korvata todellisuuden hänen omallaan. Pelin protagonisti on edeltäjästä poiketen Michael Becket, Delta Forcen jäsen, jonka ryhmä lähetetään hakemaan Genevieve Aristide turvaan noin 30 minuuttia ennen "F.E.A.R.":n loppua.


title: F.E.A.R. 2: Project Origin

text: Peli alkaa Becketin kokemasta hallusinaatiosta raunioituneesta kaupungista, missä hän näkee Alman kävelevän hänen mukanaan. Kun hän tulee tajuihinsa, Becketin ryhmä saapuu kattohuoneistokompleksiin, jossa Artistide asuu. Asunto on kuitenkin Armachan Technology Corporation’in lähettämän ATC Security Black Ops -yksikön hyökkäyksen kohteena. Pelastettuaan Aristiden Becket löytää vihjeitä projektista, jota kutsutaan nimellä ”Harbinger” ja johon hän itse ja monet hänen ryhmän jäsenistään liittyvät. Aristide väittää, että Becket ja hänen ryhmänsä ovat ainoa tapa pysäyttää Alma, mutta ennen kuin hän ehtii kertoa asiasta tarkemmin Point Man räjäyttää Origin laitoksen reaktorin. Becket menee tajuttomaksi räjähdyksen voimasta.


title: Valkoselkätasku

text: Valkoselkätasku ("Oenanthe finschii") on euraasialainen varpuslintu. Sen lajinimi kunnioittaa saksalaista lintutieteilijää Otto Finschiä.


title: Valkoselkätasku

text: Linnun pituus on noin 14 cm, siipien kärkiväli 25–27 cm ja paino 20–30 g. Juhlapukuinen koiraan naama, posket, kurkku, kyljet, siivet ja pyrstön kärki ovat mustat, vatsapuoli, yläperä ja pyrstön tyvipuoli valkoinen, sekä päälaki ja selkä vaalean hiekanruskeat. Naaraan väritys on himmeämpi ja nuorelta sekä syyspukuiselta linnulta puuttuu musta väri muualta kuin pyrstön kärjestä.


title: Valkoselkätasku

text: Valkoselkätasku elää Turkissa, paikoin Israelissa ja Jordaniassa, sekä itään Afganistaniin, Länsi-Pakistaniin ja Kazakstaniin. Euroopassa elää 200 000–620 000 yksilöä. Se on osittaismuuttaja, jonka osapopulaatiot talvehtivat Arabian niemimaalla, Siinailla ja muun muassa Kyproksella. Lajia ei ole toistaiseksi tavattu Suomessa.


title: Valkoselkätasku

text: Valkoselkätasku elää kuivilla, matalaa ruohoa kasvavilla kallioisilla ja kivikkoisilla vuorenrinteillä, rotkoissa ja tienvarsilla.


title: Valkoselkätasku

text: Lajin pesä on maakolossa, usein vanhassa jyrsijänkolossa, kallionhalkeamassa tai kivien koloissa. Pesä on rakennettu kuivista korsista ja ruohoista, vuorattu höyhenillä ja karvoilla. Munia on 4–6, tavallisesti viisi, joita naaras hautoo 12–13 päivää. Molemmat emot huolehtivat poikasista, jotka jättävät pesän 15–16 päivän ikäisinä.


title: Valkoselkätasku

text: Valkoselkätasku on hyönteissyöjä, ja sille maistuvat varsinkin muurahaiset ja muut pistiäiset. Se saattaa syödä myös siemeniä ja muita kasvinosia.


title: Karl Lindberg (jääkäri)

text: Karl Evert Ehrnfrid Lindberg () oli suomalainen jääkärimajuri ja apulaisjohtaja. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan Valkoisen Armeijan riveissä joukkueenjohtajana. Hän menehtyi lopulta talvisodan aikana työskennellessään esikuntatehtävissä III Armeijakunnassa.


title: Karl Lindberg (jääkäri)

text: Lindbergin vanhemmat olivat rakennusmestari Karl Sigfrid Lindberg ja Erika Sofia Boström. Hänet vihittiin avioliittoon vuonna 1924 Käthie May Wolffin kanssa.


title: Karl Lindberg (jääkäri)

text: Lindberg kävi kuusi luokkaa Hangon ruotsalaista yhteiskoulua ja yhden lukukauden Helsingin merikoulua vuonna 1915. Hän suoritti taktiikan soveltamiskurssin Suojeluskuntain päällystökoulussa vuosina 1925 ja 1927.


title: Karl Lindberg (jääkäri)

text: Lindberg liittyi vapaaehtoisena Saksassa sotilaskoulutusta antavan jääkäripataljoona 27:n 4. komppaniaan 10. tammikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Hän osallistui vuonna 1917 Polangenissa järjestetyille erikoiskursseille (pommarikurssi).


title: Karl Lindberg (jääkäri)

text: Lindberg astui Suomen armeijan palvelukseen vänrikiksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan joukkueenjohtajaksi 3. Jääkärirykmentin 5. jääkäripataljoonan 3. komppaniaan. Hän otti osaa sisällissodan taisteluihin Tampereella ja Viipurissa.


title: Karl Lindberg (jääkäri)

text: Lindberg palveli sisällissodan jälkeen edelleen 3. Jääkärirykmentissä, josta muodostettiin myöhemmin ensin Savon Jääkärirykmentti 3 ja myöhemmin Uudenmaan rykmentti. Rykmentissä hänet määrättiin 9. heinäkuuta 1918 alkaen 1. komppanian päälliköksi. Myöhemmin hänet siirrettiin 2. huhtikuuta 1919 komppanianpäälliköksi Kuopion läänin rajavartiostoon ja 27. lokakuuta 1920 alkaen 1. komppanian päälliköksi Autopataljoonaan. Armeijasta hän erosi 29. maaliskuuta 1922, jonka jälkeen hän liittyi suojeluskuntajärjestöön ja hänet sijoitettiin paikallispäälliköksi Harjun suojeluskuntaan, mistä hänet siirrettiin 1. maaliskuuta 1925 alkaen Sortavalan suojeluskuntapiirin IX alueen aluepäälliköksi. Suojeluskunnasta hän erosi 31. lokakuuta 1928 ja työskenteli sen jälkeen osastopäällikkönä Vakuutusosakeyhtiö Anton palveluksessa Helsingissä. Hänet nimitettiin yhtiön apulaisjohtajaksi 24. syyskuuta 1937 ja oli tässä tehtävässä talvisotaan saakka. Talvisotaan hän osallistui toimistoupseeri III Armeijakunnan esikunnassa. Hänet haudattiin Helsinkiin Hietaniemen hautausmaalle.


title: Florence Picaut

text: Florence Réchal (o.s. Picaut, s. 25. lokakuuta 1952 Pariisi, Ranska) on entinen ranskalainen yleisurheilija, jonka päälaji oli viisi- ja myöhemmin seitsenottelu.


title: Florence Picaut

text: Florence Picaut sijoittui Helsingin EM-kilpailuissa 1971 viisiottelussa 17:nneksi tuloksella 4 541 pistettä sekä karsiutui korkeushypyssä tuloksella 165 cm. Rooman EM-kilpailuissa 1974 hän jätti viisiottelun kesken neljän lajin jälkeen ja sijoittui 15:nneksi 3 375 pisteellä. Prahan EM-kilpailuissa 1978 hän sijoittui viisiottelussa kahdeksanneksi Ranskan ennätyksellä 4 307 pistettä. Moskovan 1980 olympialaisissa hän jäi samana kesänä tekemästään uudesta Ranskan ennätyksestä 39 pistettä ja sijoittui yhdeksänneksi 4 424 pisteellä. Ateenan EM-kilpailuissa 1982 hän sijoittui seitsenottelussa 14:nneksi 5 897 pisteellä, joka oli kaksi pistettä heikompi kuin hänen 1,5 kuukautta aiemmin tekemänsä Ranskan ennätys. Helsingin MM-kilpailuissa 1983 hän oli seitsenottelussa viidestoista 5 766 pisteellä ja Los Angelesin 1984 olympialaisissa kolmastoista 5 914 pisteellä.


title: Florence Picaut

text: Picaut voitti Ranskan mestaruuden viisiottelussa vuosina 1974, 1978 ja 1979, seitsenottelussa vuosina 1980–1983, korkeushypyssä vuonna 1978, pituushypyssä vuonna 1980 sekä sisäradoilla 60 metrin aitajuoksussa vuonna 1974. Hän paransi Ranskan ennätystä sekä viisiottelussa että seitsenottelussa neljä kertaa vuosina 1978–1982. Hänen viisiotteluennätystään 4 463 pistettä ei rikottu, koska laji vaihtui vuoden 1980 jälkeen seitsenotteluksi. Hänen heinäkuussa 1982 tekemänsä seitsenotteluennätyksen 5 899 pistettä ylitti Chantal Beaugeant toukokuussa 1984.


title: Mikko Pukka

text: Mikko Pukka (s. 6. syyskuuta 1982 Suodenniemi) on suomalainen jääkiekkopuolustaja, joka pelaa Ruotsin toiseksi korkeimmalla sarjatasolla HockeyAllsvenskan-joukkue IF Björklövenissä. Hän toimii joukkueen varakapteenina. Pukka on pelityyliltään peruspuolustaja, mutta hän on ajoittanut esittänyt myös hyvän kiekollisen puolustajankin ominaisuuksia. Hän on pelannut urallaan ulkomailla myös Venäjällä ja Kazakstanissa.


title: Mikko Pukka

text: Suodenniemeltä kotoisin oleva Pukka aloitti jääkiekkoilun 8-vuotiaana Vammalan Palloseurassa. Hän siirtyi D-juniori-ikäisenä Tapparaan. Pukka voitti C-nuorten Suomenmestaruuden vuonna 1998 ja SM-pronssia vuonna 1997 sekä A-nuorten Suomenmestaruuden vuonna 2001. Hän debytoi kaudella 2000–2001 myös SM-liigassa, jossa Pukka pelasi 19 runkosarja- ja kuusi playoff-ottelua ilman tehopisteitä. Hän voitti kauden päätteeksi SM-hopeaa. Kaudella 2001–2002 Pukka jäi SM-liigassa vielä vähemmälle vastuulle ja pelasi 13 runkosarjaottelua ilman tehopisteitä. Hän pelasi suurimman osan kaudestaan Tapparan A-nuorissa, mutta iso osa kaudesta eteni myös lainalla Mestis-joukkue Kokkolan Hermeksessä, jossa 19 runkosarjaottelua toivat puolustajalla varsin hyvät tehot 8+7=15.


title: Mikko Pukka

text: Kaudeksi 2002–2003 Pukka siirtyi vuoden mittaisella sopimuksella Mestis-joukkue KooKoohon. Hän oli joukkueen tehokkain puolustaja tehoilla 12+17=29, joilla Pukka jakoi koko Mestiksen puolustajien pistepörssin voiton Jukureiden Pasi Järvisen kanssa. Hän voitti kauden päätteeksi Mestis-pronssia ja valittiin sarjan toiseen tähdistökentälliseen. Pukka pelasi kauden aikana myös kahdeksan ottelua lainalla Tapparassa, jonne hän siirtyi joulutaukoon asti kestäneellä sopimuksella marraskuussa 2002.


title: Mikko Pukka

text: Kaudeksi 2003–2004 Pukka palasi taas 1+1-vuotisella sopimuksella Tapparaan. Hän teki ensimmäisellä täydellä SM-liigakaudellaan 37 runkosarjaottelussa tehot 4+2=6. Pukka teki liigauransa avausmaalin 27. syyskuuta 2003 Espoo Bluesia vastaan. Hän pelasi kauden aikana myös kahdeksan ottelua lainalla Mestis-joukkue Kiekko-Vantaassa. Huhtikuussa 2004 Tappara käytti Pukan sopimuksessa olleen option ja teki vuoden mittaisen jatkosopimuksen hänen kanssaan. Kaudella 2004–2005 hän pelasi Tapparan lisäksi myös yhteensä kuusi ottelua lainalla Forssan Palloseurassa ja Kiekko-Vantaassa. Huhtikuussa 2005 Pukka teki taas kaksivuotisen jatkosopimuksen joukkueen kanssa.


title: Mikko Pukka

text: Pukka pelasi kaudella 2005–2006 SM-liigan kaikki 56 runkosarjaottelua, mutta hän jäi kuitenkin edellisten kausiensa tapaan taas pieneen rooliin ja Pukan kehitys junnasi paikallaan. Hän ehtikin pelata Tapparassa kaudella 2006–2007 vain yhden ottelun, kunnes joukkue vuokrasi Pukan syyskuun 2006 lopulla kuuden viikon mittaisella sopimuksella puolustajapulasta kärsineeseen Turun Palloseuraan. Heti vuokrapestinsä jälkeen marraskuussa hän siirtyi aluksi vuodenvaihteeseen ja sittemmin loppukauden kestäneellä sopimuksella Elitserien-joukkue Luleå HF:n riveihin. Pukka vietti joukkueessa myös kauden 2007–2008. Yhteensä hän teki Elitserienissä 80 runkosarja- ja neljässä playoff-ottelussa tehot 1+2=3 ja keräsi 90 jäähyminuuttia.


title: Mikko Pukka

text: Kauden 2008–2009 Pukka aloitti Venäjän toiseksi korkeimmalla sarjasolla Vysšaja Ligan Gazovik Tjumenissa, josta hän palasi joulukuussa 2008 Suomeen ja siirtyi ottelukohtaisella sopimuksella Mestis-joukkue Lempäälän Kisaan. Tammikuussa 2009 Pukka siirtyi kuukauden loppuun asti ulottuneella sopimuksella sarjatasoa ylemmäs Saimaan Pallon riveihin. Siirtotakarajalla hänen sopimustaan jatkettiin kauden loppuun. Maaliskuussa 2009 Pukka teki +1+-vuotisen jatkosopimuksen SaiPan kanssa. Helmikuussa 2010 joukkue käytti hänen sopimuksessaan olleen option ja teki vuoden mittaisen jatkosopimuksen Pukan kanssa.


title: Mikko Pukka

text: Kaudella 2010–2011 Pukka sai SaiPassa paljon vastuuta Richard Lintnerin puolustajaparina. Vaikka hän pelasi itselleen tehopisteiden valossa varsin tavanomaisen kauden, Pukka sai aikaan paljon onnistumisia. Maaliskuussa 2011 hän teki kaksivuotisen jatkosopimuksen joukkueen kanssa. Kaudella 2011–2012 Pukka teki SM-liigan yhden kauden piste-ennätyksensä tehoilla 1+14=15, mutta hänen otteensa jäivät kuitenkin edellistä kautta epätasaisemmiksi.


title: Mikko Pukka

text: Elokuussa 2013 Pukka liittyi Lempäälän Kisan harjoitusvahvuuteen. Hän löysi uuden seuran lopulta lokakuussa siirryttyään Kazakstanin mestaruussarjajoukkue Beibarys Atıraw'n paitaan. Tammikuussa 2010 Pukka palasi loppukauden 2013–2014 kattaneella sopimuksella SaiPaan paikkaamaan loukkaantumisia. Hän hoiti tonttinsa runkosarjassa kohtuullisen hyvin, mutta kevään 2014 pudotuspeleissä Pukka ei kuitenkaan kyennyt enää huippusuorituksiin ja mahtui kokoonpanoon vain kolmessa ottelussa. Kauden 2014–2015 kynnyksellä hän siirtyi vapaana agenttina vuoden mittaisella ja kahden kuukauden koeajan sisältäneellä sopimuksella SM-liigan nousijajoukkue Vaasan Sportiin. Lokakuun lopulla Pukka teki kevääseen 2016 asti ulottuvan jatkosopimuksen joukkueen kanssa. Hän voitti Sportin sisäisen tehotilaston lukemalla +4. Kaudeksi 2015–2016 Pukka nimettiin joukkueen kapteeniksi. Hän voitti Sportin sisäisen tehotilaston lukemalla +21. Tammikuussa 2016 Pukka teki vuoden mittaisen jatkosopimuksen joukkueen kanssa.


title: Mikko Pukka

text: Kaudella 2016–2017 Pukka jatkoi Sportin varakapteenina, kun Markus Kankaanperä nimettiin joukkueen uudeksi kapteeniksi. Pukan rooli jäi kauden mittaan kuitenkin pieneksi ja hänen sopimuksensa Sportin kanssa purettiin Pukan omasta aloitteesta tammikuussa 2017. Hän siirtyi loppukaudeksi Ruotsin toiseksi korkeimmalle sarjatasolle HockeyAllsvenskan-joukkue IF Björklöveniin. Maaliskuussa Pukka teki joukkueen kanssa vuoden mittaisen jatkosopimuksen, Kaudella 2017–2018 hän nousi Björklövenin varakapteeniksi. Tammikuussa 2018 Pukka teki joukkueen kanssa taas vuoden mittaisen jatkosopimuksen.


title: Mikko Pukka

text: Pukka on pelannut Suomen A-maajoukkueessa neljä ottelua. Hänet nimettiin ensimmäiseen MM-leiriryhmään vuoden 2011 turnaukseen. Pukka teki A-maajoukkuedebyyttinsä näin ollen 1. huhtikuuta 2011 Lahdessa pelatussa Euro Hockey Challenge -ottelussa Slovakiaa vastaan. Yhteensä hän on pelannut myös seitsemän B-, kolme nuorten ja kahdeksan poikien maaottelua.


title: Mikko Pukka

text: Pukka pelaa myös Rullakiekon SM-liigaa Pahalammen joukkueessa. Hän on edustanut myös Suomea rullakiekon MM-kilpailuissa vuosina 2014, 2015 ja 2017, joista ensimmäinen turnaus päättyi maailmanmestaruuteen ja kaksi jälkimmäistä hopeaan.


title: Mikko Pukka

text: Pukka on valmistunut Sammon lukiosta. Hän on toistaiseksi ainoa Suodenniemellä on syntynyt SM-liigapelaaja.


title: Lyngen (täsmennyssivu)

text: Lyngen tarkoittaa seuraavia:


title: Waldemar Lindberg

text: Ferdinand Waldemar Lindberg () oli suomalainen jääkäri ja päällikkölääkäri sekä lääketieteen lisensiaatti. Hän oli sotilaskoulutuksensa ensimmäisen maailmansodan aikana Saksassa saanut jääkäri. Hän joutui komennuksellaan Suomeen santarmien pidättämäksi ja hänestä tuli lopulta Spalernajan vanki ja niin sanottu kalterijääkäri. Myöhemmissä Suomen sodissa hän toimi lääkintätehtävissä ja sotien jälkeen hän loi uransa rautateiden lääkärinä.


title: Waldemar Lindberg

text: Hänen vanhempansa olivat kirjanpitäjä August Ferdinand Lindberg ja Sofia Karolina Handström. Hänet vihittiin avioliittoon vuonna 1929 Kirsti Hedvig Hedmanin kanssa.Heille syntyi kolme tytärtä: Inger v.1930 - 2011 (vuodesta1953 Korkeakivi ) Anita v.1932 ( vuodesta1953 Vartiainen ) ja Ann-Sofi v.1942


title: Waldemar Lindberg

text: W.Lindberg kirjoitti ylioppilaaksi Tammisaaren ruotsalaisesta yhteiskoulusta vuonna 1912 ja liittyi Uusmaalaiseen osakuntaan. Opintojaan hän jatkoi Helsingin yliopistossa vuosina 1912–1915 ja 1918–1925 ja suoritti Lääketieteen alkututkinnon vuonna 1913, lääketieteen kandidaattitutkinnon vuonna 1918, lääketieteen lisensiaattitutkinnon vuonna 1925.


title: Waldemar Lindberg

text: Lindberg liittyi yhtenä ensimmäisten vapaaehtoisten joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 25. helmikuuta 1915. Kurssilta hänet komennettiin erikoistehtäviin Suomeen 17. kesäkuuta 1915.


title: Waldemar Lindberg

text: Suomeen hän saapui lopulta elokuun lopussa vuonna 1915. Hänen toimintansa loppui Suomessa hänen jouduttua santarmien pidättämäksi maaliskuun alussa vuonna 1916. Häntä pidettiin vangittuna Suomenlinnassa syyskuuhun saakka, jona aikana hänen kuulusteluistaan vastasi Serebrjakoff. Kuulusteluiden jälkeen hänet siirrettiin Katajanokan lääninvankilaan, missä oli poliittisille vangelle järjestetty tilat entiseltä naisosastolta. Katajanokalta hänet siirrettiin muutaman viikon kuluttua Pietariin Spalernajan vankilaan, jonka matkan hän suoritti tyylikkäästi tukevat kahleet raajoissaan ja ylioppilaslakki päässään. Spalernajassa hän sai sellikaverikseen Arvo Ahdin. Spalernajasta hän vapautui Venäjän vallankumouksen pyörteissä 12. maaliskuuta 1917.,


title: Waldemar Lindberg

text:
Lindberg liittyi sisällissodan alkaessa Itä-Uudenmaan suojeluskuntaan ja toimi niiden kouluttajana. Hän koulutti joukkoja muun muassa Liljendalissa, Pernajassa ja Loviisassa. Hän osallistui sisällissodan taisteluihin komppanianpäällikkönä Loviisassa. Lindberg siirtyi Pellingin joukkojen mukana Suomenlahden yli Viroon, mistä hän palasi saksalaisten mukana Hankoon. Hangossa hän sai määräyksen toimia Tammisaaren sotilaspäällikkönä ja johtaa saksalaisten joukkojen mukana noin 100-miehistä suojeluskuntaosastoa sivustavarmistuksena Tammisaaresta Karjaan ja Lohjan kautta Kärkölään.
Lindberg määrättiin sisällissodan jälkeen heinäkuussa 1918 sotilaspäällikön virkansa ohella Tammisaaren vankileirin ylilääkärin apulaiseksi. Hän erosi tehtävästä elokuussa vuonna 1918, jonka jälkeen hän hoiti lyhyitä aikoja sotilas-, kunnan-, kaupungin- ja sairaalanlääkärin toimia useilla eri paikkakunnilla ja sairaaloissa vuosina 1920–1925. Vuodesta 1925 alkaen hän toimi yksityislääkärinä Riihimäellä vuoteen 1927 saakka, jolloin hän siirtyi 2. tehtaanlääkäriksi Kemiyhtiön palvelukseen Karihaaraan 1. heinäkuuta 1927 alkaen työskennellen samalla Kemin sotilaspiirin lääkärinä kesäkuusta 1930 alkaen. Molempia tehtäviä hän hoiti vuoteen 1939 saakka.


title: Waldemar Lindberg

text: Lindberg toimi talvi- ja jatkosodan aikana lääkärinä varuskuntasotilassairaaloissa ja päällikkölääkärinä sairaalajunassa Kemin ja Rovaniemen alueella. myöhemmin hän toimi lääkärinä Suomen Punaisen Ristin ja Suomen Huollon sairaalassa Karihaarassa vuoteen 1942 saakka, jolloin hän siirtyi Pörhölän keuhkotautiparantolaan, missä hän palveli vuoteen 1945 saakka. Hän osallistui Lapinsodassa lääkintäpalveluun Lappia evakuoitaessa. Sotien jälkeen hän työskenteli edelleen Pörhölän keuhkotautiparantolan lääkärinä vuoteen 1949 saakka, jonka jälkeen hän toimi lääkärinä Valtion Rautateillä (VR) aina vuoteen 1969 saakka. W.Lindberg oli myös Kemin Sotilaspiirin lääkäri. Yksityislääkärin praktiikkaa hän hoiti koko elämänsä ajan pitäen vastaanottoa Kemissä ensin Meripuistokatu 23:ssa kirkkoa vastapäätä ja 1950-luvulta alkaen Kauppakatu 17:ssä kuolemaansa saakka v.1969. Hänet on haudattu Oulun hautausmaalle Intiöön.


title: Valkosipuliperunat

text: Valkosipuliperunat on ruokalaji, jossa on valkosipulilla maustettuja perunoita. Valkosipuli lisätään annoksen valmistusvaiheessa siivutettuihin, raakoihin perunoihin joko perunaviipaleiden väliin, uunivuoan voitelurasvaan tai paistinrasvaseokseen. Tyypillisesti suositaan jauhoisia perunalajikkeita niiden soveltuessa paremmin rakenteeltaan uunissa valmistettaviksi.


title: Valkosipuliperunat

text:
Valkosipuliperunoiden valmistukseen liittyy myös kerma, sillä se pehmentää uunissa kypsyvää perunaa lisäten siihen oman arominsa.
Valkosipuliperunoita myydään eineksenä useimmissa ruokakaupoissa.


title: Louon rautatieasema

text: Louon rautatieasema () oli rautatieliikennepaikka Suomen rataverkkoon kuuluvalla rataosalla . Liikennepaikka sijaitsi nykyisen Seinäjoen kaupungin alueella Seinäjoen pohjoisrannalla Louonmäen kylän lounaispuolella, noin 19 kilometriä Seinäjoen rautatieasemalta etelään.


title: Louon rautatieasema

text: Liikennepaikka avattiin liikenteelle 15. huhtikuuta 1970, ja se palveli pääasiassa junakohtauspaikkana.


title: Louon rautatieasema

text: Liikennepaikka jäi pois käytöstä, kun Seinäjoen ja Pohjois-Louon välinen 17 kilometrin mittainen kaksoisraideosuus valmistui. Ratapiha on sittemmin purettu.


title: Kesova Goran piiri

text: Kesova Goran piiri () on paikallinen itsehallintoalue Tverin alueen itäosassa Venäjällä. Vuonna 1929 perustetun piirin pinta-ala on 962 neliökilometriä. Asukkaita on 8 300 henkeä (vuonna 2009).


title: Kesova Goran piiri

text: Piirin hallinnollinen keskus on Kesova Goran taajama. Lisäksi siihen kuuluu 6 maalaiskuntaa:


title: Kesova Goran piiri

text: Piirin kautta kulkee Moskovan, Sonkovon ja Pietarin välinen rautatie sekä Kašinin ja Bežetskin välinen maantie. Teollisuus on keskittynyt maataloustuotannon jalostukseen. Seudulla on muutamia vanhoja tverinkarjalaisia kyliä.


title: Ferdinand Stoliczka

text: Ferdinand Stoliczka () oli itävaltalainen paleontologi, geologi ja eläintieteilijä, joka tutki etenkin Himalajaa.


title: Ferdinand Stoliczka

text: Stoliczka kävi saksalaista koulua Kroměřížissa ja oletetaan hänen äidinkielensä olleen saksa. Hän opiskeli geologiaa ja paleontologiaa Prahassa ja Wienin yliopistossa. Ensimmäisen tieteellisen artikkelinsa hän kirjoitti Koillis-Alppien makeanveden liitukauden aikaisista nilviäisistä vuonna 1859. Kaikkiaan hän julkaisi 79 tieteellistä artikkelia. Hän liittyi Itävallan geologian seuraan 1861.


title: Ferdinand Stoliczka

text: 1862 Stoliczka liittyi Britannian hallituksen rahoittamaan Intian geologiseen tutkimusretkikuntaan. Kalkuttassa hän tutki Etelä-Intian liitukautisia fossiileja yhdessä William Thomas Blanfordin kanssa. Tulokset julkaistiin "Palaeontologia indica"ssa. Toukokuussa 1873 tämä työ valmistui neliosaisena teoksena, jossa oli yhteensä lähes 15 000 sivua. Mukana oli kuvaus "Oxyglossus pusillus" nimisestä sammakkofossiilista.


title: Ferdinand Stoliczka

text: Stoliczka tutki läntisen Himalajan ja Tiibetin geologiaa ja julkaisi useita artikkeleita Intian eläimistöstä. Vuonna 1868 hän toimi lyhyen ajan Intian museon virkaatekevänä kuraattorina ja myös Bengalin Asiatic Societyn luonnonhistoriallisena sihteerinä. Hän toimitti myös seuran lehteä.


title: Ferdinand Stoliczka

text: Stoliczka matkusti Burmassa, Malesiassa, Singaporessa ja Andamaaneilla sekä Nikobaareilla. Ensimmäisen Himalajanmatkansa hän teki 1864. Seuraavana vuonna hän kävi siellä uudelleen. Kolmannen ja viimeisen matkansa hän suoritti 1873–1874. Retki oli brittien organisoima massiivinen tapahtuma, johon osallistui muun muassa 6 476 kantajaa, 1 621 hevosta ja 350 ihmisen henkilökunta. Retki alkoi Rawalpindista ja jatkui Ladakhin kautta Kašgariin, jonne retkikunta saapui joulukuussa 1873. Paluumatka alkoi 17. maaliskuuta 1874. Matkalla Stoliczka sairastui vuoristotautiin ja kuoli Moorghissa Ladakhissa. Hänen matkalla keräämänsä lintutieteellisen aineiston julkaisi Allan Octavian Hume, mutta täydellisen raportin laati Richard Bowdler Sharpe 17 vuotta myöhemmin.


title: Ferdinand Stoliczka

text: Stoliczka nimesi useita uusia lintulajeja, joiden alkuperäiseksi auktoriksi kuitenkin myöhemmin ilmeni venäläinen Nikolai Severtsov. Stoliczkan nimeämä on alppinaakan ("Pyrrhocorax graculus") alalaji "forsythi".


title: Kesova Gora

text: Kesova Gora () on kaupunkimainen taajama Tverin alueella Venäjällä. Se sijaitsee Volgan sivujoen Kašinkan rannalla 180 kilometriä Tveristä koilliseen. Taajama on Kesova Goran piirin keskus. Sen kautta kulkee Moskovan, Sonkovon ja Pietarin välinen rautatie (Kesovo Goran asema) sekä Kašinin ja Bežetskin välinen maantie. Asukkaita on 3 900 henkeä (vuonna 2009).


title: Kesova Gora

text: Kylä mainitaan ensimmäisen kerran 1400-luvulla nimellä Kiasova Gora. 1700-luvulta lähtien se oli huomattava kaupan keskus. Vuonna 1898 kylän kautta rakennettiin rautatie. Kaupunkimaisen taajaman statuksen se sai vuonna 1975. Taajamassa on elintarviketeollisuutta ja pellavanjalostuslaitos. Huomattavin nähtävyys on vuonna 1800 rakennettu pyhän Nikolaoksen kirkko.


title: Maryse Éwanjé-Épée

text: Maryse Maury (o.s. Éwanjé-Épée, s. 4. syyskuuta 1964 Poitiers, Vienne, Ranska) on entinen ranskalainen yleisurheilija, jonka päälaji oli korkeushyppy. Hän saavutti sisäratojen EM-kilpailuissa kolme mitalia ja pitää yhä hallussaan korkeushypyn Ranskan ennätystä, jonka hän hyppäsi vuonna 1985.


title: Maryse Éwanjé-Épée

text: Maryse Éwanjé-Épée osallistui sisäratojen EM-kilpailuihin kymmenen kertaa. Milanossa 1982 hän sijoittui 17-vuotiaana kymmenenneksi. Budapestissa 1983 hän saavutti pronssia tuloksella 192 cm ja seuraavana vuonna Göteborgin kisoissa hopeaa sisäratojen Ranskan ennätyksellä 195 cm. Pireuksen EM-hallikilpailuissa 1985 hän sijoittui kahdeksanneksi, Madridissa 1986 viidenneksi ja Budapestissa 1988 seitsemänneksi. Haagin EM-hallikilpailuissa 1989 hän saavutti pronssia tuloksella 191 cm. Glasgow'ssa 1990 hän sijoittui vielä kymmenenneksi ja Pariisissa 1994 11:nneksi. Tukholman EM-hallikilpailuissa 1996 hän ei selviytynyt loppukilpailuun. Sisäratojen MM-kilpailuissa hän sijoittui 13:nneksi Budapestissa 1989.


title: Maryse Éwanjé-Épée

text: Ulkoradoilla Éwanjé-Épée edusti Ranskaa kuusissa arvokilpailuissa ja paras saavutus oli neljäs sija Los Angelesin 1984 olympialaisissa tuloksella 194 cm. Soulin 1988 olympialaisissa hän sijoittui kymmenenneksi tuloksella 190 cm. Helsingin MM-kilpailuissa 1983 hän oli 12:s tuloksella 184 cm. Ateenan EM-kilpailuissa 1982 hän sijoittui kymmenenneksi tuloksella 188 cm. Stuttgartin EM-kilpailuissa 1986 ja Splitin EM-kilpailuissa 1990 hän karsiutui loppukilpailusta.


title: Maryse Éwanjé-Épée

text: Maryse Éwanjé-Épée voitti korkeushypyssä Ranskan mestaruuden ulkoradoilla vuosina 1982–1985, 1988, 1993 ja 1995–1996 sekä sisäradoilla vuosina 1982–1984, 1986, 1989–1990, 1994 ja 1996. Hän paransi Ranskan ennätystä ulkoradoilla neljä kertaa ja sisäradoilla kerran. Ensimmäisen ulkoratojen ennätyksensä 191 cm hän hyppäsi kesäkuussa 1983, pari viikkoa myöhemmin hän paransi ennätystä yhdellä senttimetrillä, syyskuussa 1983 hän ylitti 195 cm ja heinäkuussa 1985 hän hyppäsi tuloksen 196 cm, joka on Ranskan ennätys vielä vuonna 2009 – vain Melanie Skotnik on sivunnut sitä vuonna 2007.


title: Maryse Éwanjé-Épée

text: Éwanjé-Épée on pituudeltaan 178-senttinen ja painoi aktiiviurheiluvuosinaan 61 kiloa. Hän edusti Montpellier UC -seuraa.


title: Firovon piiri

text: Firovon piiri () on paikallinen itsehallintoalue Tverin alueen pohjoisosassa Venäjällä. Vuonna 1935 perustetun piirin pinta-ala on 1 747 neliökilometriä ja asukkaita on 10 500 henkeä (vuonna 2009).


title: Firovon piiri

text: Piirin hallinnollinen keskus on Firovon taajama. Lisäksi siihen kuuluu Velikooktjabrskiin taajama ja kolme maalaiskuntaa:


title: Firovon piiri

text: Huomattavin joki on Tsna. Seudulla on paljon järviä. Piirin kautta kulkee Bologojen ja Velikije Lukin välinen rautatie. Tsnan varrella on muutamia vanhoja tverinkarjalaisia kyliä. Vuonna 1926 silloisessa Kuznetsovon kunnassa oli 345 karjalaista.


title: Eduard Hrennikov

text: Eduard Hrennikov (; s. 19. toukokuuta 1973) on venäläinen hiihtosuunnistaja ja moninkertainen maailmanmestari. Hän on voittanut 13 maailmanmestaruutta, joista seitsemän on henkilökohtaisilta matkoilta ja kuusi viestistä. Moskovan MM-kisoissa 2007 hän voitti kultaa kaikilta matkoilta.


title: Eduard Hrennikov

text: Hiihtosuunnistuksen maailmancupin kokonaiskilpailun Hrennikov on voittanut vuosina 2000, 2003, 2006 ja ollut kolmas 2001.


title: Zira

text: Zira on kuvitteellinen naarasleijona elokuvassa "Leijonakuningas 2 – Jylhäkallion ylpeys". Zira on ulkolaisten johtaja ja Scarin uskollinen seuraaja/puoliso. Ziralla on kolme pentua: Nuka, Kovu ja Vitani. Pentujen isästä ei ole varmuutta, mutta ulkonäön perusteella se on todennäköisesti Scar (elokuvassa tosin mainitaan useaan otteeseen, ettei ainakaan Kovu ole Scarin poika). Yksikään pennuista ei kuitenkaan kutsu Scaria isäkseen. Kuitenkin "Jylhäkallion ylpeys"-elokuvasta poistetussa kohtauksessa Zira raivoaa, että ilman Simbaa Scar olisi yhä elossa ja Zira itse olisi hänen kuningattarensa, mikä viittaisi Scarin ja Ziran kumppanuuteen.


title: Zira

text: Elokuvassa "Leijonakuningas" Ziraa ei esiintynyt eikä Scarilla mainittu olevan muita kätyreitä hyeenojen lisäksi.


title: Zira

text: Zira on swahilin kieltä ja tarkoittaa vihaa.


title: Zira

text: Varmuutta siitä, milloin Simba karkotti Ziran Jylhämaasta, ei ole. Koska Kovu näyttää olevan suunnilleen samanikäinen kuin Kiara, karkotus tapahtui todennäköisesti vain hieman ennen Kiaran syntymää.


title: Zira

text: Zira elää karussa ja kuivassa Varjojen maassa (elokuvassa sanotaan Ulkomaiksii) muiden Scarin kannattajien eli ulkolaisten kanssa. Hän kouluttaa nuorinta poikaansa Kovua kostamaan Scarin kuoleman ja tappamaan Simban. Kun Kovu tapaa Simban tyttären, Kiaran, Zira päättää käyttää näiden ystävyyttä hyväkseen. Kovun kasvettua riittävästi Zira lähettää Nukan ja Vitanin sytyttämään tulipalon sinne, missä Kiara metsästää. Kovu pelastaa Kiaran liekeistä ja pyytää vastapalvelukseksi lupaa liittyä Simban laumaan. Vastahakoinen Simba suostuu loppujen lopuksi.


title: Zira

text: Zira ja muut ulkolaiset odottavat, että Simba ja Kovu ovat kahden ja hyökkäävät. Simba selviää hyökkäyksestä, mutta Ziran vanhin poika Nuka kuolee. Zira raivostuu tästä ja läimäyttää Kovua. Kovun silmäkulmaan tulee samanlainen arpi kuin Scarilla.


title: Zira

text: Myöhemmin ulkolaiset haastavat jylhämaalaiset taisteluun. Kiara ja Kovu tulevat väliin ja selittävät, että kaksi laumaa kuuluvat oikeasti yhteen eikä taistelua tarvita. Ulkolaiset siirtyvät Ziran tyttären, Vitanin, johdolla jylhämaalaisten puolelle, mutta Zira on liian katkera ja raivoisa lopettaakseen sodan. Hän hyökkää Kiaran kimppuun ja molemmat kierivät rotkon seinämää pitkin alas. Kiara yrittää auttaa Ziraa, mutta tämä huitaisee hänen tassunsa pois. Ziran ote lipeää ja hän putoaa kuiluun.


title: Zira

text: Alkuperäisessä käsikirjoituksessa Zira teki itsemurhan. Hän päästi tahallaan irti kallionkielekkeestä hymyillen häijysti. Sama virne hänellä on lopullisessakin versiossa.


title: Firovo

text: Firovo () on kaupunkimainen taajama Tverin alueella Venäjällä. Se sijaitsee Bologojen ja Velikije Lukin välisen rautatien varrella (Firovon asema) 200 kilometriä Tveristä luoteeseen. Taajama on Firovon piirin keskus. Asukkaita on 2 600 henkeä (vuonna 2009).


title: Firovo

text: Paikkakunta on saanut alkunsa vuonna 1902 rakennetun rautatieaseman asutuksesta. Kaupunkimaisen taajaman statuksen se sai vuonna 1947. Nykyään siellä on elintarvike- ja puunjalostusteollisuutta.


All the Good Shit: 14 Solid Gold Hits 2000–2008 on Sum 41:n ensimmäinen virallinen kokoelmajulkaisu. Se julkaistiin 17. maaliskuuta 2009. Levy julkaistiin Japanissa jo 26. marraskuuta 2008 nimellä "The Best of Sum 41: 8 Years of Blood, Sake and Tears 2000–2008.


title: All the Good Shit: 14 Solid Gold Hits 2000–2008

text: Albumi sisältää kaikki yhtyeen singlet (pois lukien ”Some Say” ja ”No Reason”), sekä yhden uuden kappaleen ”Always” ja kaksi live-versiota. ”Makes No Difference” on uudelleen nauhoitettu tätä julkaisua varten, joten se poikkeaa "Half Hour of Power" ja "All Killer No Filler" -albumeissa ilmestyneestä versiosta.


text: Albumista julkaistiin myös erikoisversio, jossa mukana tulee DVD, joka sisältää kaikki yhtyeen musiikkivideot (pois lukien ”Some Say” ja ”Handle This”).


title: Florence Petry-Amiel

text: Florence Petry-Amiel (s. 29. syyskuuta 1942 Soustons, Landes, Ranska) on entinen ranskalainen korkeushyppääjä.


title: Florence Petry-Amiel

text: Petry-Amiel sijoittui Rooman 1960 olympialaisissa korkeushypyssä yhdeksänneksi tuloksella 165 cm. Vuonna 1959 hän paransi kahdesti Ranskan ennätystä: elokuussa 1959 Belgradissa hän rikkoi Anne-Marie Colchenin kymmenen vuotta vanhan ennätyksen tuloksellaan 164 cm ja lokakuussa Pariisissa hän hyppäsi tuloksen 168 cm. Jälkimmäinen säilyi Ranskan ennätyksenä kesäkuuhun 1963. Ranskan mestaruuden Petry-Amiel voitti vuonna 1961. Hän edusti CSAM Paris -seuraa ja oli pituudeltaan 181-senttinen.


title: Leena Mäkijärvi

text: Leena Mäkijärvi (s. 1959) on suomalainen kirjailija ja kouluttaja. Nykyisin hän toimii myös kustantajana ja päätoimittajana. Hän on kirjoittanut tietokirjoja sekä aikuisten ja lastenkirjoja. Hän asuu Helsingissä.


title: Leena Mäkijärvi

text: Mäkijärvi on koulutukseltaan kasvatustieteiden maisteri Helsingin yliopistosta. Hän sai sisäministeriön Valtakunnallisen turvallisuuspalkinnon 2004 yhdessä aluepoliisin kanssa ja Helsingin Seudun Mielenterveysseuran myöntämän Valtakunnallisen mielenterveyspalkinnon 2006.


title: Udomljan piiri

text: Udomljan piiri () on paikallinen itsehallintoalue Tverin alueen pohjoisosassa Venäjällä. Vuonna 1929 perustetun piirin pinta-ala on 2 476 neliökilometriä. Asukkaita on 40 900 henkeä (vuonna 2009).


title: Udomljan piiri

text: Piirin hallinnollinen keskus on Udomljan kaupunki. Lisäksi siihen kuuluu 12 maalaiskuntaa: